
Arthur Schopenhauer - 
între hanswurstiadă şi ciocan 


Dacă, prin absurd, Galileo Galilei ar fi cunos¬ 
cut Dialectica eristică, ar fi renunţat să mai pre¬ 
zinte în lucrarea care i-a adus stigmatul Bisericii 
Catolice ( Dialogo... sopra i due Massimi Sistemi del 
Mondo, 1632) argumentele pro şi contra concepţiilor 
ptolemeică şi copernicană. Dar a făcut-o: şi încă, 
a făcut-o cu un extraordinar simţ al acurateţii şti¬ 
inţifice, punând în paralel şi fără umbră de păr¬ 
tinire (tanto per l’una, quanto per l'altra parte, după 
cum zicea el însuşi) ambele concepţii. 

Cu alte cuvinte, el s-a folosit de dialectică după 
reţeta aristotelică - în scopul aflării adevărului 
obiectiv -, nu după reţeta schopenhaueriană, care 
i-ar fi recomandat să-şi râdă bonom în barbă şi să 
constate relaxat ceea ce avea să constate oricum, 
secole mai târziu, chiar Papa Ioan Paul al II-lea, 
când a încercat să-l reabiliteze pe savant: în secolul 
al XVII-lea nu existau experţi care să confirme o 
teorie sau alta! Ce-i drept, rezoluţia „modernă" 
pusă de Biserică pe actele revizuirii procesului lui 

Galilei nu i-a adus acestuia reabilitarea: din punct 
de vedere juridic, cele două procese care i-au fost 
intentate de Inchiziţie sunt şi astăzi inatacabile... 
Dacă n-ar fi fost atât de setos de adevăr şi n-ar fi avut, 
poate, şi aroganţa savantului care, folosind instru¬ 
mente ceva mai perfecţionate decât bunul-simţ şi 
ochiul liber, a văzut altceva pe Firmament decât 
văzuse Eccleziastul (anume că soarele nu răsare, 
nu apune şi nu se-ntoarce mereu la locul său de 
pe cer); dacă nu s-ar fi simţit atât de superior faţă 
de semenii săi, încât să vrea să le răstoarne con¬ 
vingerile - dacă toate aceste condiţii n-ar fi fost 
întrunite, atunci ar fi putut să folosească argumente 
ad hominem şi nu argumente ad rem prin care să 
infirme, în aparenţă, heliocentrismul copernican 
6 şi să-l transmită posterităţii ca adevăr subversiv. 
Posteritatea l-ar fi înţeles oricum, iar el ar fi putut 
studia în continuare, beneficiind de tot confortul 
de care are nevoie un învăţat. Aşa însă, aplicând 
fidel dialectica aristotelică, Galilei a căzut victimă 
propriilor convingeri, nesesizându-le caracterul 
pernicios. Căci orice adevăr are timpul său... 

Timpul adevărurilor despre voinţă - ca substan¬ 
ţă iraţională la care este reductibilă orice formă de 
/ / 

fiinţare - şi despre lume ca reprezentare şi mani¬ 
festare a subiectului, a fost, în mod evident, a doua 
jumătate a secolului al XlX-lea. Scrierile lui Arthur 
Schopenhauer (în principal Lumea ca voinţă şi 



reprezentare, două volume, apărute în 1818, respec¬ 
tiv 1859; dar şi Despre voinţă în natură, 1836; Parerga 
şi paralipomena, două volume, 1851) au început să 
aibă ecou abia din anii 1860 încoace, când industri¬ 
alizarea făcuse deja mult mai mulţi perdanţi decât 
profitori, iar spectacolul mahalalelor de dezrădă¬ 
cinaţi, căzuţi pradă epidemiilor, sărăciei şi alcoo¬ 
lismului, le întărea nu doar victimelor directe ale 
capitalismului sălbatic, ci şi spectatorului curios 
convingerile pesimiste privind natura umană şi 
posibilitatea unei convieţuiri în armonie. Se reac¬ 
tiva astfel filonul pesimismului endemic pe care-1 
identificase Hobbes, unul din maeştrii spirituali 
ai lui Schopenhauer: cât de adevărat suna, dintr-o 
dată, zicala homo homini lupus... Dar Schopenhauer 
însuşi îi găsise o variantă mai sarcastică, pe măsu- 7 
ra temperamentului său: trăim într-o societate de 
porci spinoşi surprinsă de iarna răului universal; 
vrem să ne încălzim unii în alţii, dar ţepii de pe 
spatele fiecăruia nu ne lasă... 

Era timpul „realismului burghez" în literatura 
germană - un realism care avea să se radicalizeze 
şi să degenereze, curând, în naturalism. E de înţe¬ 
les, prin urmare, de ce Schopenhauer a fascinat 
şi a influenţat decisiv mai ales oameni de cultură 
care au urmărit, la rândul lor, demascarea falselor 
kalokagathii (Wilhelm Raabe, Friedrich Nietzsche, 
Sigmund Freud ş.a.). Dar cum i-a reuşit unui om 

atât de excentric - care peripatetiza cu pudelul 
prin parcuri, recitându-i acestuia din scrierile sale, 
până ce sărmanul animal a căzut pradă melan¬ 
coliei; sau care spurca acelaşi pudel cu apelativul 
„omule", de îndată ce făcea vreo boacănă cum 
i-a reuşit unui mizantrop înrăit, care propovăduia 
asceza radicală şi mortificarea până la suicid, unui 
om măruntei, cu fată bizară, cu o statură total 
diferită de cea a modelului său declarat, „olimpi¬ 
anul" Goethe, să-şi fascineze contemporanii? Cât 
din personalitatea schopenhaueriană a fost talent 
înnăscut şi cât a fost tehnică de autoperfecţionare, 
dobândită pe parcursul deceniilor de frustrări şi 
cvasianonimitate? Să vedem, pe scurt, cine era 
omul Schopenhauer şi prin ce idei a căutat el să 
8 se impună. 

Născut în 1788 la Gdansk, într-o familie de 
protestanţi, Schopenhauer a fost „om umblat" încă 
de mic copil, pe ruta Germania-Franţa-Cehia- 
Anglia-Belgia-Elveţia-Austria etc., în funcţie 
de afacerile şi interesele familiei. împrejurarea 
morţii premature a tatălui său (1805, probabil 
prin sinucidere), precum şi studiile de teologie şi 
frenologie, apoi de medicină, matematică şi filozo¬ 
fie, la Gottingen sau Berlin, l-au scăpat de cariera 
de comerciant pe care i-o prevăzuse familia. La 
devenirea sa spirituală trebuie să fi contribuit, în 
bună măsură, şi lecturile din literatura sapienţială 



orientală, călătoria iniţiatică în Italia (1811) ori şederea 
îndelungată la Weimar, unde dorea să fie în proxi¬ 
mitatea capetelor ilustre (Goethe, Wieland etc.). Până 

în momentul susţinerii doctoratului la universita- 
/ 

tea din Jena (1813, in absential), cariera academică 
părea să-i surâdă. Insuccesul era însă deja prefi¬ 
gurat prin ideile cu care a venit în contact în acea 
perioadă, când a descoperit Upanişadele („mângâ¬ 
ierea vieţii mele", cum le numea el) şi a devenit 
din ce în ce mai convins că tentativa lui Hegel de a 
atesta lucrarea universală a raţiunii atât în istorie, 
cât şi în natură, ar fi o inepţie. în mod evident, 
Schopenhauer nu-şi alesese duşmanul potrivit - 
şi încălcase, practic, el însuşi unul din principiile 
pe care e construită Dialectica eristică. întâlnirea 
cu Hegel, la universitatea din Berlin, avea să fie 
nefastă: toate încercările de a accede într-un post 
academic i-au fost zădărnicite de puternicul său 
rival. Conflictul avea să se stingă abia în 1831, când 
Hegel a căzut victimă unei epidemii de holeră: 
amară victorie, mai ales că Schopenhauer însuşi 
nu o putea savura, retrăgându-se din prudenţă 
sanitară la Frankfurt pe Main, unde avea să tră¬ 
iască până la sfârşitul vieţii (1860). Rămânea să-şi 
canalizeze toate dorinţele de izbândă exclusiv pe 
opera filozofică, din care cea târzie, fiind formu¬ 
lată aforistic, deci mai pe gustul publicului larg. 

avea să fie mult mai lesne receptată, devenind 
aproape un „catehism" al burgheziei luminate. 

Opera lui Arthur Schopenhauer a fost ultimul 
acord viguros al idealismului german. El însuşi 
se considera un discipol fidel al lui Kant, în ciuda 
obiecţiilor pe care le-a formulat la adresa filozofiei 
kantiene. Preluând de la Berkeley formula esse est 
percipi, Schopenhauer îşi putea începe capodope¬ 
ra sa Lumea ca voinţă şi reprezentare prin cuvintele 
„lumea este reprezentarea mea". Luată ca manifes¬ 
tare a subiectului, lumea e prezentă doar ca „voin¬ 
ţă", ca substanţă iraţională a fiinţării. Reducând 
categoriile kantiene la unica voinţă (oarbă) de fiin¬ 
ţare ( cier Wille zum Leben), şi echivalând „lucrul în 
sine" cu voinţa originară de dinainte de individu- 
10 aţie ( Urwille ), Schopenhauer tindea să împace gân¬ 
direa apuseană cu buddhismul, din care preluase 
idei şi motive legate de viaţa ca suferinţă (samsara) 
şi de mântuirea ca anulare a voinţei de fiinţare 
(nirvana). Dar unde e multă reprezentare, aşadar 
iluzie, e şi multă deziluzie: o ironie amară face ca 
orice formă de fraternitate, în cultura iudeo-creş- 
tină, să-şi aibă arhetipul în relaţia dintre... Abel 
şi Cain. Se-nţelege de ce creştinismul - numit de 
Schopenhauer o „metafizică populară" - nu putea 
găsi rezonanţă în opera sa. Cu promisiuni atât 
de... apocatastatice şi paracletice, creştinismul era 
pur şi simplu prea optimist pentru gustul său. 



în schimb, pesimismul asumat deSchopenhauer 
nu permitea decât o etică a compasiunii, căci în 
compasiune este anulată aparenţa înşelătoare a 
individualităţii, iar unitatea fiinţării devine reală 
(cf. Cele două probleme fundamentale ale eticii, 1841). 
Pentru Schopenhauer, conţinutul istoriei nu putea 
fi decât mereu acelaşi - exact ca în reprezentarea 
buddhistă despre şirul neîntrerupt al reîncarnă¬ 
rilor -, indiferent de timp şi spaţiu: doar costu¬ 
maţia şi stilul sub care se juca insalubrul theatrum 
mundi puteau varia, de la caz la caz. La aşa teo¬ 
rie, o practică pe măsură: omul public care a fost 
Schopenhauer era extrem de retractil, reticent faţă 
de orice fenomen social-politic înnoitor sau pre¬ 
tins înnoitor (mai ales faţă de campaniile napo¬ 
leoniene, dar şi de revoluţia de la 1848); cât despre 
tendiţele de democratizare în ţările Europei occi¬ 
dentale - acestea au fost mereu taxate de filozof 
cu un dezgust înverşunat. 

Cam acesta ar fi fundamentul ideatic - foarte suc¬ 
cint prezentat aici - pe care şi-a ridicat Schopenhauer 
edificiul gândirii sale. în cazul scrierilor de mică 
anvergură, eventual transmise fragmentar - ele 
fiind rodul unor preocupări ocazionale, cum este şi 
Dialectica eristică -, trebuie să luăm în calcul nu doar 
coerenţa sistemică, ci şi dispoziţia de moment. 
Doar pesimismul funciar şi observaţia că „lumea 
e rea" şi că toti ceilalţi „îti vor răul" - observaţie 

pe care a verificat-o orice om, la un moment dat, 
pe propria-i piele - nu ajung pentru a justifica 
întocmirea acestei scrieri. 

Eristica (de la gr. eris, „discordie", „ceartă", cf. şi 
numele zeiţei Eris) este arta vorbirii în contra¬ 
dictoriu şi a dezbaterii, care are ca scop declarat 
persuadarea cu orice preţ a audienţei; în eristică, 
dreptatea e a celui care argumentează mai bine, 
nu a celui care ar avea dreptate în mod obiectiv. Iar 
dacă nu-i stăpâneşti regulile - perfide, fără îndo¬ 
ială, din moment ce decurg în bună măsură din 
iraţionalitatea şi nemernicia omului, căci atacul 
la persoană şi strategiile de găsire, pentru orice 
inconvenient, a unui ţap ispăşitor nu au nevoie de 
o construcţie logică -, atunci nu ai şanse de izbân- 
12 dă. Eşti făcut de ocară, iar ruşinea este, în plan 
social, un factor inhibitor extraordinar de efici¬ 
ent; eşti redus la tăcere şi te-ntrebi dacă nu cumva 
moartea civică este mai mult decât o metaforă... 

Se-nţelege de ce Schopenhauer face recurs atât 
de des la derivaţii substantivului „ruşine" ( Scham ) 
şi susţine că cel antrenat într-o controversă trebuie 
să ştie să se folosească nonşalant şi de stratageme 
impertinente ( unverschămt ), nu doar de tertipuri 
sofistice. Era valabil şi-atunci, e valabil şi-acum: 
atât în situaţii curente de viaţă, cât şi în cadru 
profesional, la mese rotunde sau în talk-show-uri, 
nu mai e vorba de a impresiona prin expertiză. 



Nimeni n-are timp de date exacte, verificabile 
printr-un procedeu pozitivist. Cine face recurs, 
totuşi, exclusiv la baza de date cu care a venit 
înarmat, acela îşi plictiseşte rapid auditoriul. (Este 
cazul miniştrilor care, dacă n-au farmec perso¬ 
nal, sunt luaţi repede peste picior de către ceilalţi 
invitaţi din platou; şi este tipic pentru infotainment 
să ofere publicului orice, numai informaţie nu.) 

Or, esenţialul este să poţi para eficace, la orice 
moment, căci preopinentul este şi el om şi poate 
rămâne uneori în pană de argumente, iar când 
spontaneitatea lui se va rezuma la umori, va trece 
degrabă la atacul la persoană şi-şi va numi adver¬ 
sarul (politic sau nu) „prostănac". Dacă cel astfel 
gratulat ar şti să pareze, ar cita una din replicile 
standard ale lui Mark Twain, care-şi justifica astfel 13 
lipsa de inspiraţie: „Dreptul la prostie este protejat 
prin Constituţie; el ţine de garantarea dezvoltării 
libere a personalităţii umane". Până şi spontanei¬ 
tatea se învaţă... 

/ 

Dar cum se împacă indicaţiile practice din 

prezenta scriere cu etica lui Schopenhauer, care 

pledează pentru nimicirea dorinţei şi a voinţei? 

Nu e o inconsecventă aici? Nu e tendinţa iratio- 
/ / / 

nală de a-ţi impune mereu propria părere tocmai 
opusul preceptelor eticii, din moment ce şi epite¬ 
tul consacrat pentru cel ce ţine la propria opinie 
(rechthaberisch) se traduce chiar prin românescul 

„voluntar"? Pesemne că da, însă nici preoţii nu fac, 
în genere, ce spun... Iar filozoful Schopenhauer 
a fost mereu secondat, ori poate chiar concurat 
de moralistul maliţios şi de polemistul redutabil. 

Să ne amintim ce scria Schopenhauer despre 
victimele sale, pe care le alegea aleatoriu - căci 
oricine şi orice putea deveni ţinta răbufinirilor sale 
belicoase: colegii de breaslă, femeile, căsătoria, 
iubirea, moda, omenirea, istoria etc. Lui Hegel, de 
exemplu, i-a rezervat în pamfletul Despre filozofia 
universitară următoarele caracterizări: un „jalnic 
şarlatan" care „gândeşte cu dosul", un „autor de 
nonsensuri", a cărui idee fundamentală nu este 
decât „o lume întoarsă cu fundul în sus, o hansw- 
urstiadă filozofică", „cea mai găunoasă beţie de 
14 cuvinte", „o vorbire în dodii care aminteşte de 
casa de nebuni" etc. Citind aşa ceva, e greu să 
ignori amănuntul biografic, conflictul cu profeso¬ 
rul de la Berlin. Nu cumva Schopenhauer a lăsat 
Dialectica eristică neterminată - în chiar anul 1831, 
anul morţii lui Hegel -, tocmai pentru că nu mai 
avea mobil pentru o asemenea pornire? E posibil. 

Schopenhauer ştia că trăim într-o cultură - sau 
chiar într-o lume - agonală. Fie în traducerea iezu¬ 
itului francez Jean Joseph Mărie Amiot (1782), fie 
în traducerea engleză a lui P. F. Calthrop (1805), el 
trebuie să fi citit tratatul despre Arta războiului al 
marelui învătat chinez Sun Ti, altminteri nu s-ar 



explica unele similitudini incontestabile - pre¬ 
cum principiile legate de evitarea, pe cât posibil, 
a conflictului sau de obţinerea victoriei cu pierderi 
minime - între o scriere şi cealaltă. El mai ştia şi 
că premisa oricărei victorii este înfruntarea, nu 
consensul. Doar că, uneori, pesimismul învinge 
orice formă de voinţă. La cât de inexorabil suntem 
captivi ai cleiului existenţial numit samsara, totul - 
toate eforturile omului de a se impune ca individ, 
de a acumula valori materiale sau intelectuale, 
de a se „burica", ţintind spre vârfurile ierarhiei 
sociale, sau de a obţine putere şi avantaje prin 
poziţii de forţă - totul nu e decât un jalnic sam- 
sarlâc pe lângă absolut, pe lângă „lucrul în sine"; 
un samsarlâc menit să vândă profitabil tribulaţi¬ 
ile omeneşti (prea-omeneşti) celui care, oricum, 15 
nu cumpără nimic. Aşa încât cititorul va trebui 
să conteze permanent pe echivocul exprimărilor 
schopenhaueriene şi să nu vadă vervă şi entuzi¬ 
asm acolo unde e doar deziluzie. 

Schopenhauer cunoscuse prea bine natura funda¬ 
mental malefică a fiinţei umane precum şi caracterul 
incert, greu verificabil, al adevărului obiectiv. Dar 
uneori te mai şi plictiseşti să ţii garda sus. Metoda şi 
convingerile lui aveau să fie reînnoite, peste decenii, 
de discipolul său Friedrich Nietzsche, care susţi¬ 
nea, deja într-o scriere de tinereţe în bună măsu¬ 
ră compilată - dar bine compilată, din Wilhelm 

Humboldt, Richard Volkmann şi Gustav Gerber: 
e vorba de eseul Despre adevăr şi minciună, în sens 
extramoral, 1872 că adevărul nu e decât o „oşti¬ 
re fremătătoare de metafore, metonimii, antropo- 
morfisme", nimic altceva. Şi-atunci... ce adevăr să 
aperi cu preţul propriei vieţi? Se ajunge inevitabil 
la vorba lui Pilat din Pont, pe care o citează şi 
Schopenhauer: „Ce-i adevărul?" Pentru Nietzsche, 
Schopenhauer a fost un „educator" şi de la el a 
învăţat cât de important este să te faci cunoscut 
alegându-ţi duşmani pe măsură, cât de profitabile 
sunt inamiciţiile elective (cu Kant, David Straufi, 
Wagner etc.) şi ce câştig inestimabil este, măcar în 
plan stilistic, să faci filozofie cu furie macabeică, 
spărgând idoli - aşadar cu... ciocanul. 

Notă privind întocmirea 
prezentei ediţii 


Textul traducerii are la bază trei ediţii germa¬ 
ne ale scrierii lui Arthur Schopenhauer, apăru¬ 
te postum. Este vorba de: Eduard Grisebach, 
Arthur Schopenhauers handschriftlicher Nachlafi 
in vier Bănden, Berlin, 1892; Arthur Hiibscher 
und Volker Spierling (Hgg.), Der handschriftli- 
che Nachlafi in fiinf Bănden. Vollstăndige Ausgabe in 
sechs Teilbănden. Bd. 3, hrsg. von Arthur Hiibscher. 
Miinchen, 1985 (= Berliner Manuskripte 1818-30, 
inklusive Eristische Dialektik), precum şi Arthur 
Schopenhauer, Eristische Dialektik oder die Kunst, 
Recht zu behalten. Hrsg. von Gerd Haffmans, 6. 
Auflage, Frankfurt am Main, 2007. 

In funcţie de locul rezervat celor două frag¬ 
mente concepute ca părţi ale introducerii - fie în 
addenda, fie la început -, textele ediţiilor consul¬ 
tate diferă. De asemenea, o parte din notele făcute 
de Schopenhauer în manuscris sunt integrate, de 
unii editori, în corpusul textului, de alţii sunt lăsa¬ 
te în subsol. Pentru prezenta ediţie, am căutat un 

criteriu ponderat de organizare a textului: dacă 
nota avea caracter pur ilustrativ sau unul tehnic, 
de lămurire a unor concepte (cf. notele v şi vii), 
atunci am lăsat-o în subsolul paginii. în ce priveşte 
fragmentele gândite ca introductive, dar neînlăn¬ 
ţuite cu restul argumentării din introducere - e 
vorba de descrierea raportului dintre logică şi dia¬ 
lectică -, am preferat trecerea lor în apendice. Cele 
două fragmente sunt totuşi interesante, întrucât 
ele dau imaginea anvergurii pe care ar fi urmat 
s-o aibă scrierea de faţă. 

Traducerea în sine a căutat, pe cât posibil, să 
menţină tonusul stilistic al originalului - specific, 
de altfel, întregii opere târzii a lui Schopenhauer -, 
însă într-un singur caz, anume în cel al franţu- 
18 zismelor care abundă în original (cf. radotieren, 
urgieren, parieren etc.) am fost nevoit să schimb 
registrul stilistic, apelând la fondul tradiţional 
românesc: astfel, pentru a da doar un exemplu, 
schikanieren a fost echivalat cu a săcăi. Raţiunea a 

r 

fost următoarea: în limba română, frantuzismele 
au cu totul alt efect decât în germană, ele evocând 
mai curând satira de moravuri de la sfârşitul seco¬ 
lului al XlX-lea. în schimb, astfel de termeni sunt 
o marcă stilistică apreciată de publicul german, 
ţinând şi de o oarecare modă de succes în secolul 
al XlX-lea - vezi şi cazul Nietzsche, care folosea 
dezinvolt barbarisme gen agacieren -, după cum 



ele au reprezentat, de-a lungul secolelor, şi unul 
din instrumentele cele mai eficace de îmbogăţire 
a fondului lexical german. 

Intre paranteze drepte sunt trecute cuvinte¬ 
le care complinesc sensul originalului - uneori 
extrem de lapidar -, precum şi notele sau explici- 
tările făcute de traducător. 

Arta de a avea 
întotdeauna dreptate 

[Dialectica eristică ] 1 



Dialectica eristică 1 este arta de vorbi în con¬ 
tradictoriu, şi anume de a purta o dispută [de 
argumente] 2 în aşa fel, încât să ţi se dea întot¬ 
deauna dreptate, altfel spus: per fas et nefas 


' In Antichitate, logica şi dialectica erau folosite cel 
mai adesea cu valoare sinonimică: la fel şi în modernitate. 

" Eristică este doar un cuvânt mai dificil pentru unul şi 
acelaşi lucru. - Retorica şi dialectica erau considerate de 
Aristotel (cf. Diogenes Laertios V, 28) ca un întreg unitar, 
al cărui scop ar fi persuadarea, xo mOăvov; pe când ana¬ 
litica şi filozofia ar avea ca scop aflarea adevărului. - 
Aicdexxixri 6e eotî xiyyr\ \6y( bv, Si’f|c; dvao'/euâ'Co|a£v 
xi f) xaxaaxem^opev EQtoxîiaecog xai djro'/oioetoţ xcbv 
JXQOo6ia?i.8YO|U£viov [dialectica este o artă a discursului 
cu ajutorul căreia respingem sau afirmăm ceva cu 
argumente, uzând de întrebările şi răspunsurile celor 
angrenaţi în dezbatere], citat din: Diogenes Laertios, Vita 
Platonis, III, 48. - E drept că Aristotel face diferenţa între, 
pe de o parte, logica sau analitica - teoria sau practica 
îndrumării spre concluziile adevărate, apodictice; pe de 
altă parte, dialectica sau îndrumarea spre concluziile care 
trec în mod curent drept adevărate - eu&oŞja, probabilia 

Pe fond, poţi avea dreptate în mod obiectiv, şi 
totuşi ceilalţi să creadă - sau chiar tu însuţi să 
crezi, uneori - că nu ai dreptate. Acest lucru se 
întâmplă atunci când adversarul [îţi] contrazi¬ 
ce un argument, părând astfel că-[ţi] contrazi¬ 
ce însăşi teza, pentru care se mai pot invoca 
liniştit şi alte argumente; desigur, în acest caz, 
adversarului i se întâmplă exact invers: lui i se 
dă dreptate, deşi în mod obiectiv nu are drep¬ 
tate. Prin urmare, conţinutul de adevăr al unui 
enunţ şi valabilitatea acestuia în ochii părţilor 


(Topicele, 1,1 şi 12) - adică acele deducţii despre care nu 
se poate spune că sunt false, dar nici că sunt adevărate 
(în sine), căci nu despre asta e vorba. Or, ce este acest 
lucru altceva decât arta de a avea întotdeauna dreptate, 
indiferent dacă, pe fond, ai sau nu? Aşadar arta de a 
obţine aparenţa adevărului, fără raportare la realitatea 
obiectivă. Se aplică ceea ce am spus la început. De fapt, 
Aristotel împarte deducţiile în logice, dialectice, apoi 
în a treia categorie: cele eristice (eristică), în cazul cărora 
teza este corectă, dar ipotezele înseşi - materia deduc¬ 
ţiei - sunt false şi doar par a fi adevărate; în fine, există şi 
o a patra categorie: cele sofistice (sofistică), în cazul cărora 
teza este falsă, deşi pare adevărată. Toate cele trei tipuri 
din urmă ţin, de fapt, de dialectica eristică, căci niciuna 
din ele nu se referă la adevărul obiectiv, ci la aparenţa 
acestuia, fără preocupare pentru adevăr, d doar pentru 
acceptarea tezei ca fiind adevărată. De asemenea, cartea 
despre deducţiile sofistice a apărut abia mai târziu, ca 
scriere separată: era ultima carte despre dialectică. 



implicate, ca şi în ochii auditoriului, sunt lucruri 
diferite. (Dialectica se ocupă de cea din urmă.) 

De unde vine aceasta? - Din ticăloşia înnăs¬ 
cută 3 a speciei umane. Dacă lucrurile n-ar sta 
aşa, atunci am fi fundamental sinceri şi în orice 
dispută n-am căuta decât să aflăm adevărul şi 
doar adevărul, indiferent dacă acesta confirmă 
opinia exprimată la început de noi sau opinia 
celuilalt, iar „cine are dreptate" n-ar fi decât 
un aspect irelevant sau, în tot cazul, secundar. 

Dar aşa, este o chestiune de viaţă şi de moarte. 
Vanitatea înnăscută a omului - uşor de zgândă- 
rit, mai ales când se implică în exerciţiile intelec¬ 
tului - nu vrea să accepte, cu nici un chip, faptul 
că ceea ce am exprimat la început s-a dovedit 
a fi fals, iar opinia adversarului s-a dovedit a fi 25 
corectă. în mod normal, fiecare ar fi interesat 
să depună, de la bun început, toate eforturile 
pentru a exprima judecăţi corecte: adică întâi să 
reflecteze şi apoi să vorbească. Dar la vanitatea 
înnăscută se adaugă, la cei mai mulţi oameni, 
şi limbuţia, precum şi reaua-credinţă înnăscută. 
Oamenii vorbesc înainte chiar de a fi gândit, iar 
dacă observă ulterior că opinia exprimată de ei 
s-a dovedit a fi falsă şi nu au avut dreptate, atunci 
măcar să salveze aparenţele şi să lase impresia 
că lucrurile stau invers. Interesul pentru ade¬ 
văr - care trebuie să fi fost singura motivaţie în 

enunţarea unei propoziţii presupuse a fi adevă¬ 
rată - cedează acum cu totul în fata vanităţii: 

/ / 

ceea ce e adevărat trebuie să pară fals, iar ceea 
ce e fals trebuie să pară adevărat. 

Totuşi, chiar şi aceastărea-credinţă, manifes¬ 
tată în stăruinţa asupra unui enunţ, despre care 
ştim prea bine că e fals, are scuza ei: adesea ni se 
întâmplă să fim iniţial convinşi de adevărul con¬ 
sideraţiilor noastre, însă [pe parcurs] argumentul 
adversarului nostru să pară că le demontează 
imparabil; dacă renunţăm la a ne mai susţine cau¬ 
za, ni se poate întâmpla, ulterior, să descoperim 
că totuşi avusesem dreptate: doar argumentul 
nostru era fals; însă pentru consideraţiile noastre 
ar fi existat şi un argument potrivit: atâta doar, 
26 că acest argument salutar nu ne-a stat la înde¬ 
mână la momentul potrivit. Din această cauză, 
în noi se înfiripă dorinţa de a contracara orice 
contraargument, chiar şi atunci când acesta din 
urmă pare a fi corect şi convingător. O facem cu 
credinţa că şi corectitudinea acelui argument nu 
e decât aparenţă, iar pe parcursul disputei vom 
găsi noi înşine un alt argument, care să infirme 
contraargumentul, sau care să confirme adevărul 
nostru într-alt mod: din acest motiv, aproape că 
suntem obligaţi, ori măcar tentaţi să manifes¬ 
tăm rea-credinţă într-o dispută de argumente. 
E modul în care slăbiciunile intelectului nostru 



şi potrivnicia 4 voinţei noastre se potenţează reci¬ 
proc. Din această cauză, cel care poartă o dispută 
nu o face, de regulă, în numele adevărului, ci 
în numele afirmaţiilor sale, procedând pro ara et 
focis 5 şi per fas et nefas 6 , de vreme ce, după cum 
am arătat, nici nu poate altfel. 

Prin urmare, orice om vrea, de regulă, să-şi 
impună propria părere, chiar dacă pe moment 
aceasta i se pare falsă ori măcar îndoielnică.'" In 


Machiavelli îi recomandă principelui să se foloseas¬ 
că, în orice moment, de slăbiciunile vecinului, pentru 
a-1 ataca: altminteri acesta din urmă ar putea specula 
momentul în care principele este mai slab. Dacă buna 
credinţă şi sinceritatea ar guverna lumea, atunci lucrurile 
ar sta altfel; dar pentru că nu din ele se hrăneşte lumea, 
nici nu trebuie să le pui în practică, ele fiind oricum 
monedă slabă: - tot astfel se întâmplă şi în cazul unei 
dispute de argumente: dacă-i dau dreptate adversarului 
- de îndată ce el pare a susţine adevărul -, atunci pot fi 
sigur că el nu o va face la rândul său, într-o situaţie 
similară; mai curând, el va proceda per nefas: astfel că 
sunt nevoit să fac şi eu la fel. E uşor să-ţi spui că nu te 
interesează decât adevărul, fără să ţii cu tărie la propriile 
argumente sau convingeri; dar asta nu înseamnă că 
celălalt o va face întocmai: aşa încât e greşit să plec de la 
această premisă. In plus, dacă renunţ la opinia mea - în 
condiţiile în care doar am reflectat la ea îndelung -, de 
îndată ce mi se pare că celălalt are dreptate, atunci se 
poate întâmpla să renunţ la adevăr, cedând astfel unei 
impresii de moment şi acceptând eroarea. 

astfel de cazuri, fiecare se ajută cum poate, după 
cât de rafinat şi de ticălos este: aşa ne învaţă 
experienţa zilnică a vorbirii în contradictoriu; 
astfel încât se poate spune că fiecare are propria 
sa dialectică naturală, după cum are şi propria sa 
logică naturală. Doar că prima nu-i este un sfetnic 
la fel de bun ca cea din urmă. Nimeni n-ar gândi 
şi nici n-ar trage concluzii în aşa fel, încât să con¬ 
trazică legile logicii: judecăţile false sunt curente, 
pe când concluziile false sunt foarte rare. Un om 
nu poate, prin urmare, să manifeste cu uşurinţă 
un deficit major de logică naturală; dimpotrivă, un 
deficit de dialectică naturală e lesne de observat 
mai la toti, căci dialectica este un har de la natură 
28 mai puţin răspândit (la fel cum şi puterea de jude¬ 
cată nu este dată tuturor în egală măsură, pe când 
raţiunea este, în principiu, împărţită egal tuturor 
semenilor). A te lăsa târât în confuzie sau contrazis 
printr-un şir aparent de argumente valabile, când 
ştii că, de fapt, ai dreptate, sau a-i contrazice pe 
alţii ştiind că nu ai dreptate - aceasta se întâm¬ 
plă deseori, iar cine iese victorios dintr-o ceartă 
nu s-a bazat, foarte adesea, decât pe viclenia şi 
abilitatea cu care şi-a apărat consideraţiile, şi doar 
rareori şi pe corectitudinea puterii de judecată cu 
care şi-a formulat enunţul. Şi aici, ca în majoritatea 



cazurilor, cel mai bine e să fii astfel hărăzit de la 
natură iv , dar şi exerciţiul şi asimilarea creativă a 
artificiilor prin care îl poţi contracara pe adversar, 
sau pe care el le foloseşte pentru a te contracara 
pe tine, te pot ajuta în mare măsură să stăpâneşti 
această artă cu măiestrie. Iar dacă logica nu are 
un folos practic prea mare, atunci dialectica îl are 
cu prisosinţă. Cred că Aristotel a conceput ade¬ 
vărata sa logică (analitica) doar ca pe un funda¬ 
ment, ca pe nişte preliminarii ale dialecticii şi că 
abia aceasta urma să fie principalul său obiect de 
studiu. Logica se ocupă doar de aspectul formal 
al enunţurilor, pe când dialectica se ocupă de con¬ 
ţinutul lor, de materia lor: prin urmare, concepţia 
despre formă ar fi trebuit să-i preceadă concepţiei 
despre conţinut şi să stea cu ea în raportul specific 
al deducţiei, de la general la particular. 

Aristotel nu lămureşte pe deplin scopul dialec¬ 
ticii - în tot cazul, nu aşa amănunţit cum am 
făcut-o eu: ce-i drept, el indică finalitatea prin¬ 
cipală ca fiind disputa de argumente, dar în 
acelaşi timp şi aflarea adevărului ( Topicele , I, 2, 
101a35); mai încolo, el repetă [acestea] şi insistă 
asupra faptului că afirmaţiile trebuie clasate. 

iv Doctrina sed vim promovet insitam [„Instrucţia poten¬ 
ţează puterile înnăscute ale minţii"; citat din Horaţiu, 
Carmina, IV, 3, 33 -n. tr. ]. 

filozofic, după conţinutul de adevăr, iar dialec¬ 
tic, după aparenţa lor, după efectul de persua¬ 
siune a semenilor, apelând la opinia lor (8oŞa 
- cf. Topicele, I, 12). El e conştient de diferenţa 
dintre adevărul obiectiv al unui enunţ şi vala¬ 
bilitatea acestuia sau măsura în care afirmaţia 

/ 

este aprobată de alţii; doar că nu le diferenţiază 
îndeajuns, încât dialecticii să-i revină exclusiv 
cea din urmă finalitate. v Din acest motiv, reguli- 


30 


v Pe de altă parte, el se străduieşte peste măsură, în 
cartea Respingerile sofistice, să disocieze dialectica de so¬ 
fistică şi eristică, marcând diferenţa prin aceea că tezele 
dialectice sunt adevărate atât la nivel de formă cât şi 
la nivel de conţinut, pe când tezele eristice şi sofismele 
sunt false, ele fiind caracterizate în primul rând de 
o altă finalitate, cele dintâi vizând doar persuadarea 
audienţei, situaţia în care ceilalţi aprobă ce spui şi ţi se 
dă dreptate, celelalte vizând respectul şi banii care pot 
fi dobândiţi prin profesarea lor. Atâta doar că e foarte 
dificil de stabilit dacă enunţurile [unuia sau altuia] sunt 
adevărate în temeiul conţinutului lor, pentru a le disocia 
astfel; iar cel antrenat într-o dispută va putea şti în cel 
mai puţin grad cât de adevărate sunt afirmaţiile sale: 
chiar şi rezultatul unei dispute nu face decât să dea o 
imagine incertă asupra conţinutului de adevăr. Prin ceea 
ce Aristotel numeşte dialectică va trebui, prin urmare, 
să înţelegem şi sofistică, eristică, peirastică, pentru a le 
defini laolaltă ca arta de a avea întotdeauna dreptate într-o 
dispută; pentru un atare scop, evident că e dezirabil să ai, 
de la bun început, dreptate în mod obiectiv - e cea mai 
bună strategie. Doar că acest lucru nu e suficient în sine, 



le pe care le precizează el pentru finalitatea din 
urmă sunt adesea amestecate cu cele precizate 
pentru finalitatea dintâi. De aceea mi se pare că 

dată fiind firea umană; dacă mai punem aici şi proasta 
ei putere de înţelegere, atunci acel lucru nu e nici măcar 
necesar: alte stratageme trebuie luate în calcul, care, fiind 
independente de adevărul obiectiv, pot fi folosite atunci 
când nu ai dreptate în mod obiectiv. Iar realitatea ne arată 
că niciodată nu poţi fi pe de-a-ntregul sigur dacă ai sau 
nu ai dreptate în mod obiectiv. 

Consider, prin urmare, că dialectica trebuie separată 
de logică într-un mod mai clar decât a făcut-o Aristotel, 
iar adevărul obiectiv - sub aspectul formal - să fie lăsat 
în sarcina logicii, aşa încât dialectica să se ocupe doar de 
aspectul acesta: dacă ţi se dă sau nu dreptate; în schimb, 
sofistica şi eristica nu trebuie disociate de dialectică, cum 
o face Aristotel, căci diferenţa dintre ele s-ar întemeia pe 
adevărul obiectiv şi material, despre care nu putem fi 21 
nicicum lămuriţi de la bun început, ci doar putem spune 
precum Pilat din Pont: ce-i adevărul?; - căci veritas est in 
puteo [„adevărul este îngropat în adâncuri"]; eu |3u0cb 
f) d/a']0eiu, după cum ne spune Democrit (cf. Diogenes 
Laertios, IX, 72). E uşor să spui că, într-o dispută, nu te 
interesează decât aflarea adevărului; doar că nu ştii încă 
unde se află acest adevăr: atât propriile argumente, cât 
şi cele ale preopinentului pot fi înşelătoare. - în plus, re 
intellecta, in verbis simus faciles: pentru că se obişnuieşte 
să se folosească termenul de dialectică în acelaşi sens 
cu cel de logică, vom numi disciplina noastră dialectică 
eristică. [Quid est veritasl este laconica replică a lui Pilat 
la afirmaţia lui Isus, cum că împărăţia Sa nu ar fi din 
această lume, iar El ar fi venit să mărturisească despre 
Adevăr. Cf. Ioan 18, 38. - nota traducătorului] 

[Aristotel] nu a rezolvat în mod corect sarcina 
pe care şi-o luase. vi 

Aristotel, cu simţul său ştiinţific, a pus bazele 
dialecticii, în Topicele, intr-un mod foarte meto¬ 
dic şi sistematic - fapt demn de admiraţie, chiar 
dacă scopul său declarat, care era unul practic, 
nu a fost cu totul atins. După ce, în Analiticele, 
luase în discuţie conceptele, judecăţile şi conclu¬ 
ziile exclusiv pe baza formei lor, el trece aici la 
conţinutul lor, rămânând însă doar la conside¬ 
rarea conceptelor: căci în acestea stă conţinu¬ 
tul. Judecăţile şi concluziile sunt în sine formă 
pură: conceptele sunt conţinutul lor. vlI Demersul 

V1 In tot cazul, obiectul unei discipline trebuie bine 
32 precizat şi separat de obiectul oricărei alte discipline. 

vii Conceptele pot fi însă ordonate în anumite clase, 
după gen şi specie, cauză şi efect, calitate şi opusul 
calităţii, ş.m.a.; or, pentru toate aceste clase, se aplică 
unele reguli generale: acestea sunt aşa-numiţii loci, 
tojtol - De exemplu, un locus al cauzei şi efectului este: 
„Cauza cauzei este cauza efectului" (Christian Wolff, 
Ontologia, § 928). Mai concret spus: „Cauza fericirii 
mele este bogăţia mea: aşadar tot cauză este şi cel care 
m-a îmbogăţit, el este originea fericirii mele." Loci ai 
contrariilor: 1. care se exclud reciproc, de exemplu: 
„drept şi strâmb"; 2. care sunt asimilabili aceluiaşi 
subiect, de exemplu: „Dacă iubirea sălăşluieşte în voinţă 
(em0i)|j,f]Tixov), atunci la fel şi ura." - „Dar dacă ura 
sălăşluieşte în simţire (0 U|x 6 el 6 e 5), atunci şi iubirea la 



său este următorul: orice controversă are la bază o 
teză sau o problemă (cele două diferă doar la nivel 
formal) şi apoi propoziţii care servesc la demon¬ 
strarea sau rezolvarea celor dintâi. E vorba mereu 


fel." - „Dacă sufletul nu poate fi alb, atunci nu poate fi 
nici negru." -3. Dacă ceva nu se manifestă intr-un grad 
mai mic, atunci nu se manifestă nici intr-un grad mai 
mare: „Dacă omul nu e drept, atunci nu e nici binevoitor." 
- Se poate vedea din aceste exemple că aceşti loci sunt 
adevăruri generale care privesc clase întregi de concepte, la care 
omul recurge de fiecare dată când este confruntat cu un caz 
concret, pentru a-şi procura din ele argumentele, dar şi pentru 
a le invoca drept adevăruri unanim acceptate. Totuşi, cele 
mai multe sunt înşelătoare şi comportă multe excepţii: 
iată un astfel de locus: contrariile au însuşiri contrarii, de 
exemplu: virtutea e frumoasă, viciul e urât. - Prietenia 
este binevoitoare, duşmănia răuvoitoare. - Dar iată ce 
poate ieşi de-aici: „Risipa este un viciu, deci zgârcenia 
este o virtute"; „nebunii spun adevărul, prin urmare 
înţelepţii mint": nu merge! „Moartea înseamnă dispa¬ 
riţie, deci viaţa ar fi apariţie": fals! 

Iată un exemplu pentru caracterul înşelător al 
acestor topor. în cartea De praedestinatione, capitolul 3, 
Scotus Eriugena vrea să contrazică ereticii, care cred 
în două tipuri de praedestinationes prin Dumnezeu 
(una a celor aleşi întru mântuire, una a celor alungaţi 
întru pierzanie); el foloseşte un topos preluat numai 
el ştie de unde: Omnium, quae sunt inter se contraria, 
necesse est eorum causas inter se esse contrarias; unam 
enim eandemque causam diversa, inter se contraria efficere 
ratio prohibet. [„Pentru toate contrariile trebuie să existe 

de tipul de raporturi dintre concepte. Există, la o 
primă vedere, patru astfel de tipuri. Conceptul 
este considerat fie 1. prin definiţia sa sau 2. prin 
genul său sau 3. prin specificul său, prin calita¬ 
tea principală, un proprium, T6iov sau 4. prin- 
tr-un accidens, adică printr-o calitate oarecare, 
indiferent dacă îi este specifică exclusiv lui sau 
nu, aşadar printr-un predicat. Orice dispută tre¬ 
buie să recurgă la una din aceste patru tipuri 
de raporturi. Acesta este fundamentul întregii 


cauze contrarii; într-adevăr, raţiunea interzice ca una şi 
aceeaşi cauză să producă efecte diferite şi contrarii."] 
Aşa deci! - dar experientia docet că aceeaşi temperatură 
topeşte ceara şi întăreşte lutul; şi multe altele asemă¬ 
nătoare. Şi totuşi, acest topos sună plauzibil. Iar faptul 
că [Eriugena] îşi fundamentează toată demonstraţia 
pe acest topos chiar nu ne mai interesează. - Bacon de 
Verulamio [Francis Bacon] a alcătuit o întreagă colecţie 
de astfel de lori, cu tot cu infirmările lor, sub titlul de 
Colores borti et mali. - El le numeşte Sophismata şi pot fi 
citate aici ca exemple. Tot un locus poate fi considerat şi 
argumentul prin care Socrate, în Banchetul, demonstrează 
contrariul celor afirmate de Agaton, care atribuise iubirii 
toate însuşirile pozitive (frumuseţe, bunătate etc.): 
„Căutăm întotdeauna doar ceea ce nu avem: dacă iubirea 
caută frumosul şi bunătatea, înseamnă că nu le are" 
[Banchetul, 200e]. Pare destul de plauzibil că există 
anumite adevăruri generale, care ar fi aplicabile în 
orice situaţie particulară şi prin care s-ar putea judeca 
orice caz concret, oricât de particular ar fi el, fără a mai 



dialectici. în cele opt cărţi consacrate dialecti¬ 
cii, Aristotel enunţă toate raporturile posibile în 
care pot sta conceptele unele faţă de altele, din 
perspectiva celor patru tipuri, precum şi reguli¬ 
le pentru fiecare dintre aceste raporturi posibile; 
cum anume trebuie să se raporteze un concept 
la altul, pentru a fi specificul acestuia ( proprium ), 
o calitate oarecare a lui ( accidens ), genul ( genus ) 
sau definiţia lui ( definitum ); ce greşeli pot fi comi¬ 
se în formularea lor şi ce trebuie avut în vede¬ 
re, de fiecare dată când încercăm noi înşine o 
astfel de precizare de raporturi între concepte 
(KaiaoKeudv), precum şi ce putem face să răstur- 
năm precizarea făcută de altul (âvaoxeud^eiv). 


intra în specificul său. (Legea compensării este un 
locus destul de funcţional.) Atât doar că lucrurile nu 
stau aşa, tocmai pentru că din diferenţe specifice, prin 
abstracţie, se formează conceptele, ele încorporând 
în sine cele mai diferite situaţii, care se manifestă din 
nou, de îndată ce, prin mijlocirea conceptelor, lucruri 
izolate de cele mai diverse specii sunt puse laolaltă, ele 
putând fi determinate doar prin concepte superioare. 
Intr-o dispută, omul are tendinţa firească de a se salva 
printr-un topos, de îndată ce este prins la înghesuială. 
Tot loci sunt şi aşa-numitele lex parsimoniae naturae ; ca 
şi formula: natura nihil facit frustra. [„Natura nu face 
nimic fără finalitate"] - Se poate spune chiar că toate 
proverbele sunt loci cu tendinţă spre aplicaţia practică. 

Aristotel numeşte xonoc;, locus, precizarea orică¬ 
rei reguli de acest tip sau a oricărui raport gene¬ 
ral stabilit între conceptele care denumesc clase 
şi expune 382 de astfel de xonoi: de-aici titlul 
de Topicele. La acestea, el adaugă unele reguli 
generale privind arta controversei, reguli care 
însă nu epuizează nici pe departe problematica. 

Acest xonoţ nu este, prin urmare, unul pur 
material, nu se referă la un obiect anume sau la 
un concept; ci se referă mereu la raportul din¬ 
tre clase întregi de concepte, putând fi comun 
nenumărator concepte, de îndată ce stau într-u- 
nul din cele patru tipuri de raporturi amintite, 
care se realizează în cadrul disputei de argu¬ 
mente. Iar aceste patru tipuri de raporturi au, la 
36 rândul lor, clase subordonate. Considerarea lor 
aici este, într-o anumită măsură, tot formală, dar 
nu pe-atât de formală cum este în logică, deoa¬ 
rece dialectica se ocupă de conţinutul conceptelor, 
doar că [o face] într-un mod pur formal, ea indi¬ 
când cum ar trebui să se raporteze conţinutul 
conceptului A faţă de cel al conceptului B, astfel 
încât acesta din urmă să fie formulat ca gen sau 
ca specific sau ca o calitate oarecare sau, în fine, 
ca definiţie a celui dintâi, ori chiar în funcţie de 
rubricile subordonate acestor concepte, cum ar 
fi contrariul ctvxixeipevov, cauza şi efectul, cali¬ 
tate şi defect ş.a.m.d. Iar în jurul unui astfel de 



raport ar trebui să graviteze orice dispută. Cele 
mai multe reguli, pe care [Aristotel] le indică 
drept xonoi relativi la aceste raporturi, decurg 
din natura raporturilor dintre concepte, fiecare 
[om] fiind de la sine conştient de ele, insistând, 
tot de la sine, ca şi preopinentul său să le res¬ 
pecte - la fel ca în logică -, fiindu-ne astfel mai 
uşor, într-un caz particular, să le observăm sau 
să sesizăm neglijarea lor, decât ne-ar fi să recu¬ 
noaştem mereu un xonoc; abstract care le descrie. 
Aceasta face ca dialectica, astfel concepută, să 
nu aibă un folos practic palpabil. Aproape că nu 
spune nimic altceva decât truisme, la care bunul 
simţ ajunge oricum de la sine. Exemplu: „Dacă 
se enunţă genul unui lucru, atunci trebuie să 
i se rezerve şi o specie acestui gen; dacă nu se 
întâmplă aşa, atunci enunţul este fals: bunăoa¬ 
ră, se afirmă că sufletul ar fi în mişcare ; atunci 
trebuie să i se precizeze şi un anumit tip de 
mişcare care să-i fie specific, cum ar fi zborul, 
mersul, creşterea, descreşterea etc.; - dacă acest 
lucru nu se întâmplă, atunci nu i se poate atri¬ 
bui sufletului nicio mişcare. - Dacă unui lucru 
nu i se poate atribui o specie, atunci nu i se 
poate atribui nici un gen anume: iată xonoţ-ul." 
Acest xonoţ e valabil în enunţarea unui raport, 
ca şi în respingerea lui. Este al nouălea xonoţ. 
Şi invers: dacă genul nu se realizează, atunci nu 

se realizează nici specia; de exemplu, se spune 
că cineva ar fi vorbit de rău despre altcineva. - 
Demonstrând că nu a vorbit deloc, rezultă că nu 
a putut vorbi de rău pe cineva, căci unde nu e 
gen, nu poate fi nici specie. 

La rubrica specific, proprium, citim locus -ul cu 
numărul 215: „întâi despre refutare: dacă adver¬ 
sarul indică ceva verificabil doar prin percepţia 
sensibilă drept specificul [unui lucru], atunci 
e un indiciu prost, întrucât sensibilul devine 
incert de îndată ce ieşim din domeniul sim¬ 
ţurilor: de exemplu, el indică drept specific al 
soarelui, că ar fi cel mai luminos astru de pe fir¬ 
mament: - acest argument este slab: căci, odată 
apus, soarele nu mai e pe firmament, fiind deci 

38 în afara domeniului simţurilor. - în al doilea 

/ 

rând, despre afirmaţie: specificul [unui lucru] e 
indicat corect, dacă este enunţat ceva neverifica¬ 
bil senzorial, sau ceva perceptibil prin simţuri, 
dar prezent nemijlocit: de exemplu, specificul 
unei suprafeţe este indicat ca fiind, întâi de toa¬ 
te, culoarea; aici e o caracteristică senzorială, 
dar e una mereu prezentă, deci corectă." - Cred 
că ajunge atât, pentru a da [cititorului] o idee 
despre dialectica lui Aristotel. Mie unul mi se 
pare că ea nu-şi atinge scopul: ceea ce m-a deter¬ 
minat să încerc altfel. Topicele lui Cicero sunt 
doar o imitaţie, din memorie, a celor aristotelice: 



foarte superficiale, chiar jalnice; Cicero nu are 
o idee clară despre ceea ce este un topos şi des¬ 
pre finalitatea lui, astfel încât nu face decât să 
bălmăjească ex ingenio tot felul de lucruri, pe 
care le exemplifică, din belşug, cu cazuri din 
jurisprudenţă. Una din cele mai slabe scrieri. 

Pentru a concepe o dialectică pură, fără rapor¬ 
tare la adevărul obiectiv - aceasta cade în sar¬ 
cina logicii - trebuie să o considerăm ca arta de 
a avea întotdeauna dreptate, ceea ce, desigur, ar fi 
cu-atât mai uşor, cu cât avem dreptate pe fond. 

Dar dialectica în sine trebuie doar să ne înveţe 

/ 

cum să ne apărăm de tot felul de atacuri, mai 
ales de cele de rea-credinţă, dar şi cum să ata¬ 
căm noi înşine cele afirmate de celălalt, fără a 
ne contrazice pe noi înşine şi, în general, fără a 39 
putea fi contrazişi. Aflarea adevărului obiectiv 
trebuie disociată de arta de a ne valida propriile 
afirmaţii: prima este [sarcina] unei JiQaypdxeia 
cu totul diferite, este opera puterii de judecată, 
a reflecţiei, a experienţei, iar pentru aşa ceva 
nu există o artă care să poată fi însuşită; cea 
din urmă, însă, este finalitatea dialecticii. Ea a 
mai fost definită şi ca „logică a aparenţei": fals! 

Asta ar însemna că ea serveşte doar la valida¬ 
rea enunţurilor false; însă de dialectică avem 
nevoie şi atunci când avem dreptate, anume 
pentru a apăra afirmaţiile noastre, în deplină 

cunoaştere a stratagemelor de rea-credinţă, 
pentru a le putea contracara. Ba chiar, adesea 
suntem nevoiţi să ne folosim noi înşine de astfel 
de stratageme, pentru a putea bate adversarul 
cu propriile-i arme. Din acest motiv, dialectica 
nu are a se ocupa de adevărul obiectiv - aces¬ 
ta trebuie fie ignorat, fie considerat accidental; 
[dialectica] trebuie să se ocupe doar de modul în 
care ne putem apăra opiniile proprii şi le infir¬ 
măm pe cele ale celuilalt; regulile aferente nu 
trebuie formulate în conformitate cu adevărul 
obiectiv, de vreme ce nu se ştie, cel mai adesea, 
unde se află acest adevăr şi cine-1 deţine. viii Noi 
înşine nu ştim, dacă avem sau nu dreptate [în 
ceea ce susţinem], doar credem că avem şi ne 
40 înşelăm; ambele părţi angrenate într-o contro¬ 
versă pot crede că au dreptate şi să se înşele 
[...]; atunci când se iscă o dispută, fiecare cre¬ 
de, de regulă, că are adevărul de partea sa: cu 
cât disputa avansează, cu atât ambele părţi se 
îndoiesc mai mult; abia deznodământul poate 
scoate la iveală sau confirma adevărul. Dar asu¬ 
pra acestui aspect dialectica are a se pronunţa 
la fel de puţin pe cât trebuie să ia în considera- 

v "‘ Adesea se-ntâmplă ca doi indivizi să se certe cu 
pasiune; după care, fiecare să meargă acasă împărtă¬ 
şind acum părerea celuilalt: se cheamă că au schimbat 
păreri. 



re un spadasin iscusit cine dintre cei implicaţi 
în conflictul care a degenerat în duel a avut, 
iniţial, dreptate: el trebuie doar să lovească şi 
să pareze, aceasta e singura lui preocupare, şi 
nu altfel stau lucrurile în dialectică, care e un 
soi de scrimă spirituală. Doar concepută astfel, 
ea poate funcţiona ca disciplină de sine stătă¬ 
toare; altminteri, luând ca finalitate adevărul 
obiectiv, ne întoarcem la logica pură ; iar dacă, 
dimpotrivă, luăm ca finalitate demonstrarea 
enunţurilor false, ajungem la sofistica pură. Şi 
în ambele cazuri ar fi de presupus că vom fi 
ştiut deja ce e adevărat în mod obiectiv şi ce e 
fals: doar că rareori se întâmplă aşa. Adevăratul 
concept al dialecticii este cel amintit mai sus: m 
o scrimă spirituală, care are drept scop să ni 41 
se dea dreptate într-o dispută, deşi numele de 
eristică ar fi mai potrivit. Cel mai bine: dialectică 
eristică - o disciplină foarte utilă, pe nedrept 
neglijată în timpurile moderne. 

Dar pentru că dialectica ar fi, în acest sens, 

doar o reprezentare concisă, bazată pe un sistem 

şi pe reguli, a acelor facultăţi umane înnăscute, 

de care cei mai mulţi oameni se servesc de înda- 
/ 

tă ce observă că, într-o dispută, nu au adevărul 
de partea lor şi, totuşi, insistă să li se dea drep¬ 
tate, ar fi la fel de străin şi scopurilor dialecticii 
ştiinţifice să urmăreşti în ea aflarea adevărului 

obiectiv şi nimic altceva, de vreme ce acest lucru 
nu se întâmplă nici în dialectica naturală, ori¬ 
ginară, care are drept unică finalitate să ţi se 
dea dreptate. Mai curând, dialectica ştiinţifică 
ar avea drept scop principal, în sensul dat aici, 
să enumere şi să analizeze stratagemele de rea-cre- 
dinţă specifice vorbirii în contradictoriu, astfel încât 
ele să poată fi imediat identificate şi anihilate 
în practica dezbaterii. Tocmai din acest motiv, 
[dialectica] trebuie să aibă drept finalitate, în 
sistematica ei, doar impunerea propriei opinii, 
nu şi adevărul obiectiv. 

Nu ştiu să se fi făcut deja acest demers în lite¬ 
ratura de specialitate, deşi am căutat în stânga 
şi-n dreapta'*: prin urmare, ne aflăm pe un teri- 
42 toriu virgin. Pentru a ne atinge scopul, ar trebui 
să apelăm la experienţă, să vedem cum au fost 
folosite una sau alte din artificii retorice de una 
sau alta din părţile implicate în dezbaterile de 

“ După Diogenes Laertios, printre scrierile de 
retorică ale lui Teophrastos, toate pierdute, ar fi existat 
şi una al cărei titlu era ‘ÂYamcmxov Tije; tteqC xoîjq 
EQiOTixofig ^OYOug Oemoiag [Dezbatere privind teoria 
vorbirii în contradictoriu]. Cam acesta ar fi şi obiectul 
scrierii noastre. [în mod inexplicabil, Schopenhauer uită 
să-l amintească pe Baltazar Graciăn, cu al său Orăculo 
manual y arte de prudencia, pe care el însuşi îl tradusese 
în 1828 şi pe care-1 citase, altminteri, în Lumea ca voinţă 
şi reprezentare - n. tr.] 



argumente atât de dese; să vedem cum decurg 
aceste artificii dintr-o generalitate, pentru a le 
ordona într-un sistem de stratageme, care să fie 
utile atât în formularea propriilor argumente, 
cât şi în contracararea argumentelor altuia, de 
îndată ce şi acesta se foloseşte de ele. 

Cele ce urmează trebuie înţelese ca nişte pre¬ 
liminarii. 


H 

înainte de toate, trebuie luată în considera¬ 
re esenţa oricărei dispute, ceea ce se întâmplă cu 
adevărat într-o dispută de argumente. 

Adversarul - sau noi înşine, e totuna - a enun¬ 
ţat o teză. Pentru a o infirma, avem la îndemână 
două moduri sau două metode. 

1. Modurile sunt: a) ad rem, b) ad hominem 

sau ex concessis: adică fie arătăm că enunţul nu 

/ 

corespunde naturii obiective a lucrurilor, ade¬ 
vărului obiectiv şi absolut; fie arătăm că el nu 
corespunde altor argumente sau concesii ale 
adversarului, deci adevărului subiectiv şi rela¬ 
tiv: cel din urmă mod este doar o demonstraţie 

/ 

relativă şi nu are niciun fel de implicaţii asupra 
adevărului obiectiv. 

2. Metodele sunt: a) infirmarea directă, b) in¬ 
firmarea indirectă. - Cea dintâi atacă teza în 
temeiurile ei, cea indirectă combate consecinţele 
ei; prima arată că teza nu este adevărată, cea 
din urmă arată că teza nu poate fi adevărată, 
în cazul infirmării directe, putem să reacţionăm 

în două feluri: fie arătăm că temeiurile enunţului 

/ 

preopinentului sunt false (nego majorem; mino- 
rem); fie acceptăm temeiurile, dar arătăm că teza 
decurge în mod fals din ele (nego consequentiam), 
combătând astfel consecinţa, forma concluziei. 
In cazul infirmării indirecte, ne folosim fie de 
apagogă (ănayoiji]), fie de instanţă: a) apagoga sau 
conversia: acceptăm enunţul preopinentului ca 
adevărat, apoi arătăm ce consecinţe decurg din 
el, dacă îl punem în relaţie cu orice alt enunţ 
unanim recunoscut drept adevărat, folosind 
primul enunţ ca premisă a unei concluzii care 
este în mod evident falsă, fie prin aceea că nu 
corespunde naturii lucrurilor x , fie prin aceea că 
infirmă alte enunţuri ale preopinentului, fiind 
46 aşadar falsă ad rem ori ad hominem (Socrate în 
Hippias major şi în alte texte), prin urmare, şi 
teza ca atare a fost falsă: din cauză că din pre¬ 
mise adevărate nu pot decurge decât enunţuri 
adevărate, deşi din premisele false nu decurg 
întotdeauna doar enunţuri false; b) instanţa 
(evaxaaiţ), exemplum in contrarium: este respin¬ 
gerea enunţului general prin demonstrarea 

directă a unor cazuri izolate conţinute în enun- 

/ 

ţul preopinentului, cazuri în care enunţul nu 

x Dacă ea nu corespunde unui adevăr evident şi incon- 
tumabil, atunci se poate spune că am dus argumentul 
adversarului ad absurdum. 



se verifică, decurgând de-aici că enunţul însuşi 
trebuie să fie fals. 

Aceasta este schiţa generală, scheletul orică¬ 
rei dispute de argumente: avem deci osteologia 
ei şi orice dispută poate fi redusă, în principiu, 
la acest schelet. Atâta doar că acest lucru se 
poate întâmpla pe temeiuri reale sau aparente, 
cu argumente valabile sau false. Or, pentru că 
în aceste probleme este dificil să ai certitudini, 
dezbaterile sunt atât de lungi şi pasionate. Nici 
în cazul demonstraţiei nu putem distinge clar 
între argumentele veritabile şi cele aparente, 
tocmai pentru că această disjungere nu e nici¬ 
odată de la bun început clară părţilor: din acest 
motiv, indic aici stratagemele fără a ţine cont dacă 
beneficiarul meu are în mod obiectiv dreptate 47 
sau nu; noi înşine nu putem fi siguri de aceas¬ 
ta niciodată, ci abia dezbaterea are rolul de a 
lămuri acest lucru. In plus, în orice dispută sau 
argumentare, părţile trebuie să găsească puncte 
de vedere comune - orice, din care să reiasă 
apoi principiul pe baza căruia se va judeca în 
problema aflată în dezbatere Contra negantem 
principia non est disputandum. 7 

Extensia. Opinia adversarului trebuie extinsă 
peste limitele ei naturale, ea trebuie interpretată 
cât se poate de general, într-un sens cât mai larg, 
ba chiar exagerată; opinia proprie trebuie luată, 
în schimb, în sensul cel mai precis, restrângân¬ 
d-o la limite cât se poate de strâmte: căci cu cât 
mai generală este o opinie, cu atât mai atacabilă 
este ea. Antidotul este precizarea clară a unui 
punctus 8 sau a unui status controversiae? 

Exemplul 1. Eu am spus: „Englezii sunt prima 
naţiune dramatică." - Preopinentul meu a încer¬ 
cat o instantia şi mi-a replicat: „Totuşi, este un 
fapt notoriu că ei n-au realizat nimic în muzică, 
deci nici în materie de operă." - I-am respins 
argumentul, amintindu-i că „muzica nu ţine 
de genul dramatic ; doar comedia şi tragedia 
sunt denumite prin acest concept" - lucru pe 
care el îl ştia prea bine, doar că a încercat să 
generalizeze argumentul meu în aşa fel, încât 
orice formă de reprezentare dramatică - prin 
urmare şi opera, prin extensie şi muzica - să fie 

încorporată acestui concept, pentru a mă bate 

cu propriul meu argument. 

Dimpotrivă, opinia preopinentului meu ar 

putea fi salvată prin restricţionarea valabilităţii 

ei - dacă enunţul folosit o permite -, dincolo de 

intenţia ei iniţială. 

/ / 

Exemplul 2. Cineva spune: „Pacea de la 1814 
a redat tuturor oraşelor hanseate germane 
independenţa." - Celălalt încearcă o instantia 
in contrarium, spunând că oraşul Danzig [actu¬ 
almente Gdansk] şi-a pierdut independenţa 
pe care o obţinuse prin Bonaparte. - Primul 
se salvează astfel: „Am vorbit de toate oraşe¬ 
le hanseate germane: Danzig era oraş hanseat 
polonez." Această stratagemă este amintită deja 
50 de Aristotel în Topicele, VIII, 12, 11. 

Exemplul 3. Lamarck 10 susţine, în a sa Philo- 
sophie zoologique, că polipii nu pot avea senza¬ 
ţii, întrucât nu au sistem nervos. Totuşi, este o 
certitudine că polipii nu sunt lipsiţi de percepţie, 
din moment ce se orientează după lumină, miş- 
cându-se în mod artificial din ramură în ramură 
şi capturându-şi singuri prada. Din acest motiv, 
s-a presupus că ţesutul lor nervos ar fi distribuit 
în toată masa corporală în mod uniform, ca şi 
cum ar fi topit într-un aliaj: căci e evident faptul 
că percep, fără a poseda organe de simţ speci¬ 
alizate. Asta răstoarnă concepţia lui Lamarck, 



fapt pentru care acesta argumentează dialectic 
în modul următor: „Dacă lucrurile ar sta aşa, 
atunci toate părţile corpului ale unui polip ar 
trebui să fie capabile să reacţioneze la orice tip 
de stimul, ba chiar şi capabile de reacţii motri¬ 
ce, volitive, capabile de reflecţie ; astfel, un polip 
ar avea în fiecare punct al corpului său toate 
organele celui mai perfecţionat animal: fiecare 
punct ar putea vedea, mirosi, gusta, auzi etc., ba 
chiar ar putea gândi, emite judecăţi şi conclu¬ 
ziona. Fiecare particulă a corpului său ar fi un 
animal desăvârşit, iar polipul însuşi ar fi supe¬ 
rior omului, căci orice părticică a corpului său 
ar fi înzestrată cu toate capacităţile care îi sunt 
specifice omului doar ca întreg. - Prin urmare, 
n-am mai avea nici un temei să nu atribuim, prin 51 
extensie, calităţile identificate la polipi şi mona¬ 
dei, fiinţei celei mai nedesăvârşite dintre toate, ba 
chiar şi plantelor, căci şi ele sunt organisme vii 
ş.a.m.d." - Folosind astfel de stratageme dialectice, 
un scriitor ar lăsa să se întrevadă că, în secret, e 
conştient de faptul că nu are dreptate. Spunând 
deja că: „întreg corpul lor percepe lumina, deci 
este asemănător ţesutului nervos", el forţează 
concluzia că întreg corpul gândeşte. 

A se folosi omonimia, astfel încât afirmaţia 

făcută să poată fi extinsă şi asupra acelor lucruri 

care, dincolo de raportul de omonimie propriu- 

zis, nu au nimic în comun cu materia în cauză; 

a se infirma apoi omonimul făcând risipă de 

argumente, pentru a se lăsa astfel impresia că 

s-a infirmat afirmaţia. 

/ 

Observaţie: sinonimele sunt cuvinte înru- 
dite semantic, pe când omonimele sunt cuvinte 53 
identice morfologic, dar diferite semantic. Vezi 
Aristotel, Topicele, 1,13. „Grav" „ascuţit" „tăios" 
sunt omonime folosite pentru a descrie obiecte, 
corpuri sau sunete, pe când „onest" şi „cinstit" 
sunt sinonime. 

Această stratagemă poate fi considerată iden¬ 
tică cu sofismul ex homonymia : totuşi, sofismul 
evident bazat pe omonimie nu va păcăli pe 
nimeni cu adevărat. - Omne lumen potest extin- 
gui Intellectus est lumen întellectus potest extingui , n 
Aici observăm imediat că avem de-a face cu 
patru termeni: lumen luat cu sensul propriu şi 

lumen cu sensul figurat. Dar, la nivel de nuanţe, 
argumentul este înşelător, el lucrând cu con¬ 
cepte denumite prin acelaşi cuvânt, înrudite şi 
parţial incluse unul într-altul. 

Exemplul l: xi A. spune: „N-aţi fost încă iniţi¬ 
at în misterele filozofiei kantiene!" B. răspunde: 
„Ah, dacă e vorba de mistere, nici nu vreau să 
ştiu nimic..." 

Exemplul 2: Mi-am exprimat rezervele faţă 
de acel principiu al onoarei, conform căruia 
îţi pierzi onoarea imediat ce ai fost jignit, asta 
dacă nu cumva răspunzi printr-o jignire şi mai 
mare sau îţi speli onoarea cu sânge - cu sân¬ 
gele adversarului sau al tău însuţi. Mi se pare 
un principiu greu de înţeles; am motivat scepti¬ 
cismul meu invocând faptul că adevărata onoare 
nu poate fi lezată prin ceea ce ni se întâmplă, ci 
doar prin ceea ce facem noi înşine; căci omului i 
se poate întâmpla orice. - Dar preopinentul meu a 
atacat direct motivul invocat de mine: a susţinut. 


” (Cazurile inventate cu scop ilustrativ nu sunt nici¬ 
odată atât de nuanţate, încât să permită reliefarea tu¬ 
turor capcanelor unui discurs; din acest motiv, ele 
trebuie adunate din propria experienţă. N-ar fi rău dacă 
am putea da câte un nume - scurt şi pregnant - fiecărei 
stratageme, cu ajutorul cărora să le putem combate 
spontan, de îndată ce ele sunt folosite de adversar 
într-o dispută.) 



invocând numeroase argumente, că un comer¬ 
ciant poate fi lesne calomniat, punându-i-se-n 
cârcă în mod fals înşelătoria, rea-credinţa sau 
neglijenţa, onoarea fiindu-i ştirbită, în acest mod, 
doar prin ceea ce i se întâmplă, el nemaiputând 
să-şi repare onoarea decât obţinând pedepsirea 
calomniatorului şi, implicit, retragerea acuzelor 
acestuia. 

Prin urmare, el a pus pe acelaşi plan, folo- 
sindu-se de omonimie, conceptul de „onoare 
civică", numită şi „reputaţie" - căreia i se poate 
aduce atingere prin calomnie -, cu conceptul de 
„onoare cavalerească", numită şi point d'honneur, 
care este lezată prin injurii. Qr, pentru că leza¬ 
rea celei dintâi nu trebuie să fie ignorată, ci 
contracarată printr-o infirmare publică, atunci 55 
şi cea din urmă îndreptăţeşte în egală măsură 
la neignorarea ei, ba chiar la contracararea ei 
printr-o injurie şi mai puternică, ori prin duel. - 
Aşa se face că, în acest caz, avem de-a face cu o 
asimilare a două lucruri esentialmente diferite, 
din cauza omonimului „onoare"; astfel, preo¬ 
pinentul meu a realizat o mutatio controversiae, 
folosindu-se de omonimie. 

A se lua orice opinie enunţată™ xaxd xf, 
relative („respectiv"), ca şi cum ar fi enunţată 
cu caracter general, simpliciter, cutXoog („abso¬ 
lut"); sau măcar a se enunţa o astfel de opinie 
în relaţie cu un lucru complet diferit, pentru a 
o infirma apoi tocmai în acest din urmă sens. 
Exemplul lui Aristotel este următorul: maurul 
este negru, dar e alb la dinţi; astfel, el este şi nu 
este în acelaşi timp negru. - Este un exemplu 
inventat, care n-ar păcăli pe nimeni cu adevărat; 
dar să luăm un exemplu din experienţa reală. 

Exemplul 1. Intr-o discuţie despre filozofie, 
am recunoscut că sistemul meu protejează chie- 
tiştii, ba chiar le aduce laudă. - Tot în cadrul 
acelei discuţii, a venit vorba, la un moment dat, 
de Hegel, iar eu am afirmat că acesta a scris. 


*" Sophisma a dicto secundum quid ad dictum simpliciter. 
Este a doua infirmare sofistică amintită de Aristotel: 
egco tt |5 xo «jAcoş, f| |xf| djAcâc;, d/./.d jrr| r| nou, 

t| jtoxe, r) jtooc xî /.A/goGai, in: Respingerile sofistice, 5. 

în bună măsură, tâmpenii, sau măcar că multe 
pasaje din scrierile sale sunt astfel concepute, 
că autorul a pus doar literele, iar sensul trebuie 
adăugat de cititor. - Preopinentul meu a preferat 
să nu contrazică cele spuse de mine cu argu¬ 
mente ad rem, ci s-a mulţumit cu un argumentum 
ad hominem : cum că eu tocmai lăudasem chietiş- 
tii, or, şi aceştia au scris o grămadă de tâmpenii. 

Am încuviinţat, dar am adăugat că eu nu 
lăudasem chietiştii ca filozofi şi scriitori, deci nu 
în temeiul performanţelor lor teoretice, ci doar ca 
oameni, pe baza faptelor lor, aşadar doar în sens 
practic: în cazul lui Hegel însă, ar fi fost vorba de 
performanţe teoretice. - Astfel, am parat atacul. 
Primele trei stratageme sunt înrudite: ele au 
58 în comun faptul că adversarul vorbeşte despre 
cu totul altceva decât ceea ce fusese enuntat; 
dacă vrei ca celălalt să te copleşească, atunci 
apelezi, în acest caz, la o ignoratio elenchi. - Căci, 
în toate exemplele arătate, ceea ce spune adver¬ 
sarul sunt adevăruri: doar că ceea ce spune el 
nu contrazice, cu adevărat, teza, ci este doar un 
contraargument aparent; prin urmare, cel con¬ 
trazis va putea nega consecinţa concluziei sale: 
anume concluzia despre adevărul enunţului său 
cu privire la falsitatea enunţului nostru. Este 
vorba deci de o infirmare directă a infirmării 
sale: per negationem consequentiae. 



Premisele adevărate nu trebuie accepta¬ 
te, căci astfel consecinţele sunt previzibile. In 
schimb, se pot folosi următoarele două mijloace, 
din stratagemele a IV-a şi a V-a. 



Stratagema a IV-a 


Dacă vrei să tragi o conluzie, atunci nu trebuie 
să laşi altora posibilitatea să o prevadă, ci trebuie 
să aminteşti una câte una premisele, în cadrul 
discuţiei, fără a atrage atenţia asupra lor; altmin¬ 
teri, adversarul va încerca oricând să te încurce. 

Sau dacă nu eşti sigur că adversaml va accep¬ 
ta premisele, atunci aminteşte doar premisele 
premiselor; foloseşte prosilogismele; încearcă să 
obţii confirmarea premiselor mai multor astfel 61 
de prosilogisme, fără o ordine anume, ascun¬ 
zând astfel jocul la care te dedai, până când 
adversarul va accepta toate premisele necesare 
argumentaţiei tale. Cu alte cuvinte, pledează-ţi 
cauza prin învăluire. Aceste reguli le găsim la 
Aristotel, Topicele, VIII, 1; [ele] nu au nevoie de 
exemplificare. 

Pentru a ne demonstra teza, putem folosi şi 
premise false, anume în cazul în care adversa¬ 
rul nu le-ar accepta nicicum pe cele adevărate, 
fie din cauză că nu realizează adevărul lor, fie 
pentru că intuieşte că teza decurge automat din 
ele: a se formula enunţuri care sunt false în sine, 
dar care sunt adevărate folosite ad hominem, şi a 
se argumenta prin modul de gândire al adver¬ 
sarului, ex concessis. Căci adevărul poate reieşi şi 
din premise false, pe când neadevărul niciodată 
din premise adevărate. Tot astfel, se pot infir¬ 
ma argumentele false ale adversarului prin alte 
argumente false, pe care el să le accepte, totuşi, 
drept adevărate: avem de-a face cu un adver¬ 
sar, deci trebuie să ne folosim de modul său de 
gândire. De exemplu, dacă este adeptul unei 
secte religioase, a cărei doctrină nu o îmbrăţi¬ 
şăm: putem folosi împotriva lui chiar enunţuri 
specifice doctrinei acelei secte, ca principia. 
Cf. Aristotel, Topicele, VIII, 9. 

xiii Ţine, de fapt, de cea de dinainte. 

Se poate face o petitio principii camuflată, pos- 
tulându-se ceea ce e de demonstrat fie 1) sub 
un alt nume - de exemplu „renume" în loc de 
„onoare", „virtute" în loc de „virginitate" etc., 
dar şi concepte alternative precum „animale 
vivipare" în loc de „vertebrate" -, fie 2) făcându-i 
pe ceilalţi să accepte ca adevăr general ceva [care 
este] contestabil ca adevăr particular, de exem¬ 
plu afirmând caracterul neştiinţific al medicinei 65 
prin postularea caracterului incert al oricărei 
cunoaşteri umane; 3) dacă, vice versa, două enun¬ 
ţuri decurg una dintr-alta, iar unul din ele tre¬ 
buie demonstrat, atunci trebuie postulat celălalt 
enunţ; în fine, 4) dacă trebuie demonstrat un 
adevăr general, atunci trebuie obţinută confir¬ 
marea fiecărui adevăr particular. (Este opusul 
stratagemei nr. 2; cf. Aristotel, Topicele, VIII, 11.) 

Reguli valabile pentru exersarea abilităţilor 
dialectice conţine ultimul capitol din Topicele lui 
Aristotel. 

Stratagema a Vil-a 


Dacă disputa de argumente este purtată 
riguros şi formal, iar cei angrenaţi în dispută 
doresc să se facă înţeleşi în modul cel mai clar 
cu putinţă, atunci cel care a emis teza şi care 
trebuie s-o demonstreze va pune întrebări adver¬ 
sarului său, pentru a putea extrage adevărul 
tezei sale din concesiile făcute de cel din urmă. 
Această metodă erotematică era foarte folosită 
în Antichitate (se mai numeşte şi socratică); şi 67 
alte stratageme amintite mai jos - pe care le-am 
prelucrat liber după Aristotel, Respingerile sofis¬ 
tice, 15 - se referă la aceeaşi metodă. 

Trebuie să punem mai multe întrebări, even¬ 
tual toate deodată, pentru a putea ascunde con¬ 
cesia pe care o ţintim cu adevărat. în schimb, 
argumentaţia proprie trebuie expusă rapid, pe 
baza concesiilor făcute de adversar: căci cei care 
gândesc lent nu ne vor putea urmări şi vor trece 
cu vederea eventualele greşeli sau lipsuri din 
argumentaţie. 

Stratagema a VUI-a 


Adversarul trebuie înfuriat: căci astfel el nu 
mai este capabil să judece corect şi să profite 
de ascendentul pe care-1 are, eventual, asupra 
noastră. II putem înfuria fiind pur şi simplu 
impertinenţi, sâcâindu-1 şi fiind în chip vădit 
nedrepţi cu el. 


69 


a Arta de a avea întotdeauna dreptate 



Stratagema a IX-a 


întrebările nu trebuie puse în ordinea impu¬ 
să de concluzia la care trebuie să ajungem, ci 
prin intermediul a tot felul de permutări: adver¬ 
sarul nu va mai şti încotro merge demonstra¬ 
ţia noastră, neputând astfel să-şi pună la punct 
contraargumentele; de asemenea, răspunsurile 
sale pot fi folosite pentru a trage din ele diverse 
concluzii, chiar concluzii opuse, în funcţie de 
natura răspunsurilor. Există aici o similitudi¬ 
ne cu stratagema a IV-a, care ne cere să nu ne 
dezvăluim raţionamentul. 

f 

Stratagema a X-a 


Dacă ne dăm seama că adversarul respin¬ 
ge intenţionat întrebările care l-ar fi silit să 
accepte demonstraţia enunţului nostru, atunci 
trebuie puse întrebări contrare, ca şi cum am 
vrea să obţinem confirmarea enunţului contrar, 
ori cel puţin trebuie să-i punem ambele tipuri 
de întrebări, pentru a-1 deruta şi a-1 face să nu 
mai observe de ce confirmare avem nevoie în 

demonstraţia noastră. 

/ 

Stratagema a Xl-a 


Dacă procedăm prin inducţie, iar adversa¬ 
rul ne concede cazurile particulare pe baza 
cărora ne putem enunţa teza, atunci nu trebuie 
să-l întrebăm dacă acceptă şi adevărul general 
decurgând din aceste cazuri particulare; ci tre¬ 
buie enunţat adevărul respectiv ca deja stabilit 
şi unanim acceptat: astfel, adversarului i se va 
părea că a acceptat el însuşi adevărul respectiv, 
şi chiar şi asistenţei înseşi i se va părea întocmai, 75 
pentru că îşi va aminti de numeroasele întrebări 
legate de cazurile particulare care trebuie să fi 
condus la concluzia respectivă. 

Stratagema a XH-a 


Dacă este vorba de un concept general, care 
nu are [încă] un nume propriu, ci trebuie denu¬ 
mit printr-o figură de stil sau printr-o parabolă, 
atunci trebuie aleasă de la bun început o astfel 
de parabolă, care să fie favorabilă tezei noastre. 
Astfel, în Spania de exemplu, denumirile celor 
două partide politice sunt serviles şi liber ales - cu 
siguranţă ele au fost date de adepţii celui din 
urmă. 

Numele de „protestanţi" este ales de protes¬ 
tanţi înşişi, precum şi numele de „evanghelici": 
dar numele de „eretici" a fost dat de catolici. 

Această observaţie se aplică şi pentru nume¬ 
le comune, care pot fi luate într-un sens mai 
propriu: de exemplu, dacă adversarul a propus 
vreo schimbare, atunci aceasta trebuie denumi¬ 
tă „înnoire": căci cuvântul din urmă este odi¬ 
os. Şi el ar face la fel, dacă noi suntem cei care 
propunem cuvântul. - în primul caz, conceptul 
opus se va numi „ordinea în vigoare", în cel de¬ 
al doilea „dezordine". - Cineva nepărtinitor şi 

total lipsit de intenţii peiorative ar folosi terme¬ 
nul de „cult" sau „confesiune" pentru realităţi 
pe care un altul, vorbind în numele lor, le va 
numi „evlavie", „însufleţire întru Domnul", pe 

când un inamic al acestor realităţi le va numi 

/ 

„bigotism" sau „superstiţie". în principiu, aceas¬ 
ta este o petitio principii foarte rafinată: punem 
deja în denumire ceea ce vrem să demonstrăm, 

rămânând ca adevărul demonstraţiei să decur- 

/ 

gă dintr-o judecată pur analitică. Ceea ce unul 
numeşte „reţinere" sau „luare în custodie", 
celălalt numeşte „încarcerare". - Un vorbitor 
îşi trădează adesea intenţiile prin denumirile 
folosite pentru un lucru sau altul. - Unul spune 
„cler", altul „popime". Din toate stratagemele, 
78 aceasta este cea mai des folosită, oarecum din 
instinct: „zel religios" = „fanatism"; „galanterie" 
= „adulter"; „echivocuri" = „bancuri porcoase"; 
„la strâmtoare" = „falit"; „a te folosi de relaţii şi 
influenţă" = „prin corupţie şi nepotism"; „a şti 
să-ţi arăţi recunoştinţa" = „a plăti gras". 



Stratagema a XlII-a 


Pentru a-1 face pe adversar să confirme un 
enunţ, trebuie să-i oferim şi contrariul enunţului 
şi să-i dăm posibilitatea să aleagă, dar pronun¬ 
ţând contrariul atât de răspicat, încât adversarul 
să evite paradoxul şi să accepte enunţul nostru 
care pare cel mai plauzibil. De exemplu, l-am 
putea face să conceadă că cineva trebuie să facă 
tot ce-i spune părintele său; atunci întrebăm: 

„Tr ebuie să fii ascultător sau neascultător faţă de 79 
părinţi, în toate privinţele?" - Sau, dacă despre 
un lucru se spune că se întâmplă „des", atunci 
trebuie să întrebăm dacă „des" înseamnă, în 
acest caz, „în puţine cazuri" sau „în suficient de 
multe cazuri": adversarul va spune „suficient de 
multe". E ca şi cum ai pune gri lângă negru - 
griul va părea a fi alb; iar dacă-1 pui lângă alb, 
ar putea părea negru. 

Stratagema a XlV-a 


O stratagemă impertinentă este să pro¬ 
clamăm teza noastră ca fiind demonstrată - 
văzând că suita de întrebări puse adversarului 
a atras răspunsuri defavorabile tezei în ciuda 
oricărei evidenţe, şi să triumfăm pur şi simplu. 
Dacă adversarul este timid sau prostănac, iar 
noi înşine nu ducem lipsă de neobrăzare şi, în 
plus, avem şi o voce răsunătoare, atunci şansele 
de izbândă sunt mari. Stratagema aceasta ţine 81 
de fallacia non causae ut causae. 

Stratagema a XV-a 


Dacă am enunţat un paradox şi nu reuşim 
să găsim argumente în sprijinul acestui enunţ, 
atunci îi oferim adversarului oricare altă propo¬ 
ziţie corectă, cu condiţia ca nici aceasta să nu fie 
chiar uşor de demonstrat, aşa încât el s-o accepte 
sau s-o respingă, ca şi cum am vrea să obţinem, 
ca o consecinţă a ei, argumentul pentru primul 
enunţ. Dacă adversarul respinge cea de-a doua 
propoziţie din mefienţă, atunci ducem propo- 83 
ziţia ad absurdum şi ieşim triumfători; dacă însă 
el concede conţinutul celei de-a doua propozi¬ 
ţii, atunci înseamnă că, pe moment, am enunţat 
ceva validabil, iar şirul argumentelor poate fi 
continuat. Sau recurgem, în plus, la stratagema 
dinainte şi afirmăm că, prin aceasta, paradoxul 
nostru a fost demonstrat. E nevoie de o mare 
doză de impertinenţă pentru aşa ceva, dar expe¬ 
rienţa arată că există unii oameni care aplică 
această stratagemă instinctiv. 

Stratagema a XVI-a 


Argumenta ad hominem sau ex concessis. Odată 

ce adversarul a făcut o afirmaţie, trebuie să 

vedem dacă nu cumva aceasta stă în oarecare 

măsură în contradicţie - chiar şi aparentă - cu 

oricare altă afirmaţie sau concesie de-a sa ante- 
/ 

rioară, ori cu principiile vreunei şcoli filozofice 
sau ale vreunei secte, al căror nume l-a amintit 
laudativ sau aprobator, ori cu faptele membrilor 
acestei secte - fie ei devotaţi ori doar pretinşi 85 
membri -, ori, în fine, cu propriile-i fapte sau 
concepţii. Dacă adversarul nu condamnă, de 
exemplu, suicidul, atunci exclamăm pe dată: 

„Păi, de ce nu te spânzuri?" Sau, dacă el sus¬ 
ţine că Berlinul ar fi un oraş mizerabil, atunci 
izbucnim: „De ce nu pleci imediat cu primul 
poştalion?" Intr-un fel sau altul, tot vom reuşi 
să-l încurcăm. 

Stratagema a XVII-a 


Dacă adversarul ne prinde la înghesuială cu 
un contraargument, ne vom putea salva printr-o 
disociere de nuanţă - fie ea şi purăimprovizaţie - 
căutând o expresie echivocă sau un caz aparte, 
în măsura în care enunţul o permite. 


87 


S Arta de a avea întotdeauna dreptate 



Stratagema a XVIII-a 


De îndată ce observăm că adversarul înce¬ 
pe o argumentare care are toate şansele să ne 
infirme teza, atunci nu trebuie să-l lăsăm să-şi 
termine şirul argumentelor, ci vom întrerupe, 
din când în când, desfăşurarea disputei, vom 
sări [la alte teme], vom deturna atenţia asupra 
altor enunţuri: pe scurt, vom pune în practică o 
mutatio controversiae. (Vezi şi stratagema XXIX.) 

Stratagema a XlX-a 


Dacă adversarul pretinde în mod imperios să 
aducem un contraargument faţă de un anumit 
punct din argumentaţia sa, iar noi nu găsim pe 
moment nimic, atunci trebuie să generalizăm, 
pe cât se poate, problema şi să formulăm obiecţii 
legate tocmai de aspectul general. De exemplu, 
suntem chemaţi să infirmăm o anumită ipoteză 
din fizică: ne vom arăta sceptici faţă de cunoaş¬ 
terea umană în general, vom arăta cât de înşe¬ 
lătoare este aceasta şi vom ilustra cu exemple 
concrete din alte domenii. 

Stratagema XX 


Dacă am cerut să ni se prezinte premisele 
unei teze, iar adversarul le-a expus, confirmân- 
du-le astfel, atunci nu trebuie să-l lăsăm să for¬ 
muleze el însuşi şi concluzia, ci vom trage noi 
înşine concluzia: chiar şi atunci când una sau 
alta din premise nu este satisfăcută, tot o admi¬ 
tem şi trecem direct la formularea concluziei. 
Se cheamă că am aplicat o fallacia non causae ut 
causae. 

în cazul în care adversarul recurge la un argu¬ 
ment superficial sau sofistic, pe care-1 sesizăm de 
îndată, putem, desigur, să-l contracarăm arătând 
penibilul şi superficialitatea argumentului; dar 
mai bine este să răspundem printr-un contra- 
argument la fel de superficial şi sofistic, pentru 
a-1 putea pune în încurcătură. Căci nu adevă¬ 
rul e important, ci cine câştigă. Dacă adversarul 
invocă, de exemplu, un argumentum ad hominem, 95 
atunci ajunge să parăm cu un contraargument 
ad hominem (ex concessis ): în general, e mai puţin 
complicat să ne folosim de un argumentum ad 
hominem, de îndată ce ni se oferă ocazia, decât 
să încercăm, în lungi analize, să lămurim ade¬ 
vărata natură a lucrurilor. 

Dacă adversarul pretinde să-i concedem un 
punct din care problema disputată ar decurge 
nemijlocit, atunci vom nega, pretinzând că este 
doar o petitio principii ; atât el, cât şi auditoriul 
vor considera că un enunţ asemănător proble¬ 
mei este identic cu problema: în acest fel, i-am 
refuzat adversarului cel mai tare argument. 

Contrazicerea şi cearta incită la exagerarea 
afirmaţiei. Putem, prin urmare, să-l determi¬ 
năm pe adversar, contrazicându-1, să exagere¬ 
ze o afirmaţie care în sine este adevărată sau 
/ 

care poate fi validată măcar pe un domeniu de 
definiţie bine precizat: după ce vom fi infirmat 
această exagerare, va putea părea că am infirmat 
şi afirmaţia sa iniţială. Dar trebuie să şi ştim să 
ne apărăm împotriva acestei stratageme şi să nu 99 
ne lăsăm antrenaţi, atunci când suntem contra- 
zişi, într-o exagerare sau într-o extensie neper- 
misă a domeniului de definiţie pentru afirmaţia 
noastră. Adesea, adversarul însuşi va căuta să 
extindă afirmaţia noastră asupra unui obiect la 
care noi nu ne-am referit: în atare situaţie, tre- 
buie să ştim să parăm imediat, să-i precizăm 
adversarului din nou limitele de valabilitate 
ale afirmaţiei, prin formule de genul: „Eu n-am 
spus decât atât şi nimic mai mult." 

Arta de a enunţa false silogisme. Folosin- 
du-ne de enunţul adversarului, putem forţa, 
prin deducţii false şi prin deformarea sensului 
conceptelor, formularea unor propoziţii care 
nu decurg nicicum din acel enunţ şi care nu 
reflectă în nici un fel opinia adversarului, ci, 
dimpotrivă, sunt absurde şi chiar pernicioase: 
va părea dintr-odată că enunţul său conduce la 
alte enunţuri care fie sunt contradictorii în sine, 
fie contrazic adevăruri recunoscute; indirect, va 
părea că i-am infirmat enunţul, aceasta fiind o 
apagogă. Şi în acest caz, am aplicat stratagema 
fallacia non causae ut causae. 

Această stratagemă urmăreşte realizarea 
unei apagoge printr-o instanţă, un exemplum in 
contrarium. Aşa-numita ejtaycoyrj, (lat. inductio) 
reclamă un număr mare de cazuri particulare 
pentru un enunţ cu caracter general; pe când o 
cuiaycoyf] are nevoie de un singur caz particular 
în contradicţie cu enunţul general, pentru a-1 
infirma pe acesta: un astfel de caz se numeşte 
„instanţă", evataaiq, (lat. exemplum in contrarium 103 
sau instantia). Să luăm enunţul: „Toate rumegă¬ 
toarele sunt cornute"; acest enunţ poate fi infir¬ 
mat de o singură instanţă: a cămilelor. 

Instanţa este cazul în care se aplică un adevăr 
general, iar ceva este subsumabil unui concept 
general, dar în raport cu care adevărul respectiv 
nu este valid, fiind astfel infirmat. Atât doar 
că, prin aceasta, pot apărea erori; dacă adver¬ 
sarul invocă astfel de instanţe, atunci trebuie să 
verificăm următoarele aspecte: 1. dacă exemplul 
său este chiar adevărat sau doar aparent; există 
probleme cu o singură soluţie reală: cazul nu 

are conţinut de adevăr: de pildă, numeroase 
miracole, poveşti cu fantome ş.a.m.d.; 2. dacă 
exemplul este într-adevăr subsumabil concep¬ 
tului adevărului enunţat: raportul acesta este 
adesea aparent şi poate fi pus în lumină doar 
printr-o disociere exactă; 3. dacă exemplul este 

într-adevăr în contradicţie cu adevărul enuntat: 

/ / 

căci şi contradicţia este adesea doar aparentă. 

Stratagema XXVI 


Un artificiu sclipitor este aşa-numita retorsio 
argumen.tr. se aplică atunci când [ne dăm seama 
că] argumentul pe care adversarul vrea să-l folo¬ 
sească pentru sine ar fi mai bun folosit împotri¬ 
va sa; el spune, de exemplu: „E doar un copil, să 
nu i-o luăm în nume de rău!" Retorsio: „Tocmai 
pentru că încă e un copil, trebuie educat, pentru 
a nu-i încuraja pornirile rele." 

Dacă, după ce-am invocat un argument, 
adversarul devine subit agresiv, atunci trebuie 
să insistăm cât se poate pe acel argument: nu 
doar pentru că e bine să-l înfuriem pe adversar, 
d pentru că, probabil, am atins punctul sensi¬ 
bil al argumentării sale şi că, prin urmare, am 
putea să-l înghesuim mai tare decât ne dăm 
seama pe moment. 

Această stratagemă este aplicabilă, în princi¬ 
piu, atunci când oamenii culţi au o controver¬ 
să în fata unei audiente inculte. Dacă nu avem 
la îndemână niciun argumentum ad rem şi nici 
măcar unul ad hominem, atunci trebuie invocat 
un argument ad auditores, adică un enunţ nea¬ 
devărat, dar a cărui nonvaliditate nu e sesiza¬ 
bilă decât de specialiştii unui anumit domeniu; 
adversarul este specialist, dar asistenţa nu. Prin 109 
urmare, adversarul va apărea în ochii asistenţei 
ca fiind bătut, mai ales dacă enunţul respectiv 
îi acoperă teza de ridicol: oamenii sunt întot¬ 
deauna gata să izbucnească în râs - cel puţin 
cei bine dispuşi vor fi de partea noastră. Pentru 
a demonstra falsitatea enunţului nostru, adver- 
sarul ar trebui să se lanseze în lungi explicaţii, 
să invoce legităţi ştiinţifice sau să facă recurs la 
alte probleme. Dar, pentru aşa ceva, nu va găsi 
ascultători prea lesne. 

Exemplu: Adversarul afirmă că, în geneza fali¬ 
ilor continentale, masa din care s-au cristalizat 

granitul şi celelalte roci era lichidă, din cauza 
temperaturilor crescute; cu alte cuvinte, era 
topită: temperatura ei trebuie să fi fost de cca. 
200° R 12 , iar masa respectivă s-a cristalizat la 
contactul cu apa mărilor, care o acoperea. - 
Invocăm un argumentum ad auditores, cum că, 
la o astfel de temperatură, ba chiar de la vreo 80° 
în sus, marea ar fi dat deja în clocot şi s-ar fi eva¬ 
porat în atmosferă, plutind acum sub formă de 
norişori. - Auditoriul izbucneşte în râs. Pentru 
a ne contracara, adversarul ar trebui să arate 
că temperatura de fierbere nu depinde doar de 
temperatură, ci şi de presiune, ba chiar depinde 
atât de mult de presiunea atmosferică, încât nici 
la 200° R apa mării nu s-ar putea evapora în 
110 întregime. - Ei bine, cei nepricepuţi la fizică ar 
avea nevoie de un tratat întreg ca să fie convinşi 
de aşa ceva. 



Stratagema XXIX 


Dacă observăm că urmează să pierdem, 
atunci trebuie să realizăm o diversiune: altfel 
spus, enunţăm brusc ceva care nu are nicio legă¬ 
tură cu discuţia în cauză, dar care dă impresia 
că ar avea vreo legătură şi ar fi un argument 
împotriva adversarului. Dacă diversiunea are, 
totuşi, legătură cu thema quaestionis, atunci vom 
proceda cu oarecare modestie; dacă nu, dacă 
diversiunea e legată doar de adversar, atunci 111 
vom proceda cu impertinenţă. 

Exemplu: Mi-am exprimat admiraţia faţă de 
faptul că, în China, nu există aristocraţie eredi¬ 
tară, iar funcţiile în stat sunt ocupate doar pe 
bază de examina. Preopinentul meu a afirmat că 
erudiţia îţi dă dreptul de a ocupa funcţii publi¬ 
ce la fel de puţin cât îţi dă acest drept poziţia 
socială dobândită prin naştere, pe care el, totuşi, 
nu o desconsidera. - In acest punct i s-au încur¬ 
cat socotelile. [Preopinentul meu] a recurs la o 
diversiune, spunând că, în China, toate stările 
sunt supuse coerciţiei punitive, fapt pe care l-a 

pus în legătură cu numărul mare de consuma¬ 
tori de ceai, ambele aspecte fiind reprobabile, 
în ochii săi. - Dacă m-aş fi apucat să răspund 
la toate acestea, atunci m-aş fi lăsat deturnat de 
la obiectul discuţiei şi mi-ar fi scăpat din mână 
o victorie deja obţinută. 

De mult tupeu dau dovadă cei care recurg la 
diversiuni care nu privesc în nici un fel chesti¬ 
unea în cauză, ci sunt construite pe formule de 
genul: „Da, păi după cum spuneaţi dumnea¬ 
voastră înşivă mai deunăzi etc." Astfel aplica¬ 
tă, [diversiunea] ţine într-o anumită măsură de 
atacul la persoană, despre care va fi vorba în 
ultima stratagemă. Mai exact, ea este o treaptă 
intermediară între argumentum ad personam, pe 
112 care-1 vom dezbate tot acolo, şi argumentum ad 
hominem. 

Până şi cea mai mică ciondăneală între doi 
oameni de rând ne arată că tendinţa spre diver¬ 
siune este înnăscută: când unul îi face reproşuri 
celuilalt, acesta din urmă nu va răspunde aşa 
încât să infirme reproşurile respective, ci tot 
prin reproşuri, la rândul său, lăsând astfel să 
pară că acceptă adevărul reproşurilor care i s-au 
făcut lui, din moment ce nu le-a atacat. El nu 
procedează altfel decât Scipio, care nu a atacat 
cartaginezii în Italia, ci în Africa. In războaie, 
astfel de diversiuni pot fi eficiente uneori. Dar, 



într-o mică ceartă, a recurge la ele este un act 
neinspirat, deoarece reproşurile primite stau în 
picioare şi produc eventualei asistenţe o impre¬ 
sie proastă despre ambele părţi. In disputele de 
argumente, diversiunea poate fi folosită faute de 
mieux. 13 

Argumentum ad verecundiam , 14 A se invoca, în 
loc de cauze, o autoritate, în funcţie de gradul 
de erudiţie al adversarului. 

r 

Seneca spune: Unusquisque mavult credere quam 
judicare 15 (cf. De vita beata, I, 4); totul devine un 
simplu joc, dacă poţi invoca o autoritate pe care 
adversarul s-o respecte. Şi cu cât adversarul are 
cunoştinţe mai limitate şi facultăţi mai şubrede, 
cu atât va accepta valabilitatea mai multor auto- 115 
rităţi. Dacă, în shimb, facultăţile şi cunoştinţele 
sale sunt de prim rang, atunci va accepta cu 
greu autoritatea cuiva, ori chiar nu va accep¬ 
ta nicio autoritate. In tot cazul, [adversarul] va 
accepta autoritatea unor specialişti din domenii 
pe care nu le stăpâneşte - din anumite arte, şti¬ 
inţe sau îndeletniciri -, însă nu fără a manifes- 
ta o oarecare mefientă fată de ele. Oamenii de 

r r 

rând, în schimb, au un profund respect faţă de 
specialiştii oricărui domeniu. Ei nu ştiu că cine 
face o profesie dintr-un domeniu de activitate 
nu iubeşte neapărat obiectul activităţii, ci mai 

curând profitul promis de aceasta; după cum 
nu ştiu nici că cine predă o disciplină nu o stă¬ 
pâneşte decât rareori, căci cine vrea să studieze 
temeinic disciplina respectivă nu mai are, de 
regulă, timp să-i înveţe şi pe alţii. Stă însă în 
caracterul vulgului să accepte numeroase auto¬ 
rităţi şi să manifeste respect faţă de ele. Dacă nu 
putem cita o autoritate care să se potrivească în 
context, atunci putem apela oricând la una fără 
legătură cu contextul; putem cita ceea ce a spus 

cineva în cu totul altă situaţie sau în cu totul alt 

/ 

sens. Ceea ce adversarul nu înţelege poate func¬ 
ţiona, cel mai adesea, ca o autoritate. Inculţii au 
un respect deosebit faţă de expresiile greceşti 
sau latineşti. în unele cazuri, citatele celebre 
116 pot funcţiona nu doar în afara contextului, ci 
chiar fiind răstălmăcite; pot fi introduse citate 
în întregime inventate: rareori adversarul are 
cartea la îndemână, pentru a ne putea verifica. 
Şi chiar dac-ar avea-o - cei mai mulţi nu ştiu a se 
servi de cărţi. Cel mai frumos exemplu pentru 
această stratagemă ni-1 dă acel prelat francez 
care, altfel decât concetăţenii săi, nu voia să se 
supună la ordinul de a pava bucata de stradă 
care-i trecea prin faţa casei şi a citat un pasaj 
biblic: paveant illi, ego non pavebo. 16 Asta i-a con¬ 
vins pe liderii comunităţii [care i-au dat pace]. 
De asemenea, prejudecăţile şi stereotipurile sunt 



şi ele foarte eficace ca autoritate. Căci majorita¬ 
tea gândeşte aşa cum ne arată Aristotel: a pev 
no'k'koîc, boxei xaîixa ye etvcu cj)dpev. 17 Aproape 
că nu există opinie suficient de absurdă, încât 
să nu fie îmbrăţişată cu uşurinţă de oameni, de 
îndată ce i-ai convins că opinia respectivă este 
unanim acceptată. Exemplul se răsfrânge atât 
asupra gândirii, cât şi asupra faptelor lor, căci 
oamenii sunt precum oile care se ţin după ber¬ 
bec, oriunde ar merge acesta: mai degrabă ar 
muri decât să gândească. E ciudat să vezi cum 
generalitatea unei opinii poate cântări atât de 
mult în ochii oamenilor, de vreme ce ei înşişi 
pot vedea, la sine, cât de uşor şi fără judecată îşi 
pot însuşi o opinie - doar pe baza unui exem¬ 
plu. Dar ei nu realizează aceasta, întrucât lor ll 7 
nu le este specifică autocunoaşterea. - Doar cei 
aleşi pot spune, alături de Platon, xo'ic; jro/Aoig 
jioldtd boxei, adică vulgul nu se gândeşte decât 
la prostii, iar dacă-i dai atenţie, atunci îţi dai 
singur de furcă. 

Serios vorbind, generalitatea unei opinii nu este 
nici demonstraţia ei, ba nici măcar un temei, în 
care validitatea ei să poată fi considerată drept 
probabilă. Cei care pretind aşa ceva trebuie să 
admită 1. că, cu cât durează de mai mult timp 
generalitatea ei, cu atât i se diminuează rele¬ 
vanţa şi demonstrabilitatea: altminteri, ar trebui 

să retrezească la viată tot felul de erori care au 
/ 

trecut cândva drept adevăruri generale (de 
exemplu, sistemul ptolemeic [în astronomie], 
catolicismul în ţările protestante etc.); 2. că şi 
anvergura în spaţiu înseamnă acelaşi lucru: 
altminteri, adepţii buddhismului, creştinismu¬ 
lui şi Islamului ar fi derutaţi de opinii atât de 
general valabile. (Cf. Bentham 18 , Tactique des 
assemblees legislatives, voi. II, p. 76.) 

Ceea ce numim, de regulă, opinie comună este, 
la o privire mai atentă, doar părerea a două sau 
trei persoane; iar de acest lucru ne convingem 
de îndată ce înţelegem modul în care se nasc ast¬ 
fel de opinii general valabile. Ne dăm seama că, 
la origine, au fost doar doi sau trei oameni care 
118 au afirmat, au enunţat sau au acceptat o astfel de 
opinie, după care ceilalţi au avut bunăvoinţa de 
a crede că cei dintâi au verificat riguros validi¬ 
tatea ei: bazându-se pe prejudecata că primii au 
fost competenţi, au venit apoi alţi câţiva care au 
acceptat opinia; aceştia au fost crezuţi de mulţi 
alţii care, din lene, au preferat să creadă, decât 
să verifice pe îndelete. Astfel, numărul adepţilor 
leneşi şi creduli a crescut de la zi la zi: căci, dacă, 
la început, mulţi şi-au dat acceptul pentru opinia 
respectivă, atunci cei ce li s-au alăturat ulterior 
au considerat că acest lucru nu s-ar fi întâmplat, 
dacă temeiul acelei opinii n-ar fi fost adevărat. 



Ceilalţi au fost apoi constrânşi să accepte opinia 
care trecea deja drept comună, pentru a nu fi 
consideraţi spirite recalcitrante, care se ridică 
împotriva opiniilor unanim acceptate - tineri 
impertinenţi, care vor să fie mai deştepţi decât 
tot restul lumii. Din acest moment, a devenit 
o obligaţie să-ţi exprimi adeziunea, iar puţinii 
care erau în stare să judece au fost nevoiţi să 
tacă: iar cei ce au voie să vorbească sunt oameni 
care, nefiind capabili să emită judecăţi şi opinii 
proprii, devin ecoul opiniilor altora şi nimic mai 
mult. Chiar şi aşa, ei sunt cu-atât mai zeloşi şi 
mai intoleranţi în a apăra acele opinii. Căci ceea 
ce urăsc ei mai mult şi mai mult la cel ce gân¬ 
deşte altfel decât ei nu e atât opinia contrară, cât 
cutezanţa de a vrea să judece el însuşi. Aşa ceva 119 
ei n-ar întreprinde niciodată şi sunt conştienţi, 
în secret, de acest fapt. - Pe scurt, foarte puţini 
pot gândi, dar toţi vor să aibă opinii: ce altceva 
le mai rămâne [celor mulţi], decât să preia ca ata¬ 
re judecăţi gata făcute de alţii, ei înşişi neputând 
să le facă? - Iar dacă lucrurile oricum stau aşa, 
ce mai contează vocea a o sută de milioane de 
oameni? - La fel [se întâmplă] şi în istoriografie, 
unde un fapt [trece drept] istoric, pentru că se 
regăseşte la o sută de istorici, deşi s-a dovedit 
între timp că toţi au copiat unii de la alţii, aşa 
încât respectiva informaţie se bazează, de fapt. 

doar pe spusele unuia singur. (Cf. Bayle, Pensees 
sur Ies Cometes, voi. I, p. 10.) 

Dico ego, tu dicis, sed denique dixit et iile: 
Dictaque post toties , nil nisi dicta vides. 

Nu mai puţin adevărat este că, în cearta cu 
oamenii obişnuiţi, putem invoca opinia comună 
cu valoare de autoritate. 

De altfel, observăm lesne că, de cele mai mul¬ 
te ori, în cearta dintre două minţi mediocre pre¬ 
valează argumentul autorităţii: cu această armă 
se bat cei mai mulţi, unii împotriva celorlalţi. 
- Dacă o minte mai bună trebuie să înfrunte 
una mediocră, atunci este recomandabil ca şi 
prima să uzeze de aceeaşi armă, recurgând la 
120 autoritate în funcţie de punctele slabe ale adver¬ 
sarului său. Căci, uzând de arma raţiunii, el n-ar 
face, exhypothesi, decât să-şi ridice împotrivă un 
Siegfried insensibil la orice argument raţional, 
călit fiind în scăldătoarea incapacităţii de a gân¬ 
di şi de a emite judecăţi. 

De fapt, în instanţele judecătoreşti nu se 
poartă decât controverse soluţionabile prin 
invocarea autorităţii, chit că e vorba de autori- 
tatea legii, care e dinainte stabilită: puterii de 
judecată nu-i revine decât rolul de a identifi¬ 
ca legea, altfel spus autoritatea care să poată fi 
aplicată de la caz la caz. Pe când dialectica are 



destul spaţiu de desfăşurare aici; ea ar putea 
asocia o speţă unei legi care nu o reglementează 
nicicum, în aşa fel încât legea să pară relevantă 
pentru speţă: sau invers. 

Dacă nu ştim ce să opunem argumentelor 
expuse de adversar, atunci mai bine ne decla¬ 
răm, cu ironie fină, incompetenţi: „Ce spuneţi 
dumneavoastră întrece slaba mea putere de 
cuprindere: se prea poate să fie corect; doar că 
nu pot înţelege şi mă declar incapabil să dau 
o judecată." - Prin aceasta insinuăm, faţă de 
auditorii care ne respectă, că la mijloc ar fi pure 
inepţii. Aşa s-au exprimat mulţi profesori din 123 
vechea şcoală eclectică, atunci când a apărut 
Critica raţiunii pure, sau mai bine zi s atunci când 
această scriere începuse să facă senzaţie: „nu 
înţelegem nimic din ea"; şi credeau că au „rezol- 
vat-o" astfel pe veci. - Dar când unii adepţi ai 
noii şcoli le-au arătat că nu se înşelaseră şi chiar 
nu reuşiseră să înţeleagă nimic din ea, atunci 
au tăcut ruşinaţi. 

Această stratagemă nu trebuie folosită decât 
atunci când suntem siguri că publicul are mult 
mai multă consideraţie pentru noi decât pentru 
adversar: de exemplu, o poate folosi profesorul 

împotriva unui student. De fapt, această stra¬ 
tagemă ţine de cea de dinainte şi reprezintă 
validarea propriei autorităţi, şi anume nu prin 
invocarea unui argument veritabil, d în mod 
extrem de maliţios. - Contracararea stratage¬ 
mei ar fi: „Dacă îmi permiteţi, judecând după 
extraordinara dumneavoastră perspicacitate, 
cred că ar fi o bagatelă pentru dumneavoastră 
să-mi înţelegeţi argumentul; deci modul meu de 
exprimare trebuie să fi fost defectuos", repetând 
apoi argumentul în aşa fel, încât să-l înţeleagă 
nolens volens şi să fie clar pentru oricine că până 
mai înainte chiar nu fusese în stare să-l întelea- 

r 

gă. - I-am plătit astfel cu propria monedă: el a 
vrut să insinueze că am spus „inepţii"; noi i-am 
124 demonstrat „lipsa de înţelegere". Ambele au fost 
obţinute uzând de cea mai fină politeţe. 



Stratagema XXXII 


Putem respinge scurt şi eficient, sau măcar 
putem arunca o umbră de suspiciune asupra 
contraargumentului adversarului, incluzându-1 
într-o categorie odioasă, chiar dacă acel contra- 
argument doar se aseamănă sau stă într-o relaţie 
accidentală cu categoria respectivă. De exemplu, 
prin formulări de genul: „ăsta-i maniheism"; „e 
arianism"; „e pelagianism"; „e idealism curat"; 
„nu e decât spinozism"; „e doar panteism"; „e 
brownianism"; „naturalism"; „ateism"; „raţio¬ 
nalism"; „spiritualism"; „misticism" etc. - Prin 
aceasta, inducem două impresii: 1. că acel contra- 
argument este realmente identic sau cel puţin 
conţinut în categoria numită, aşa încât excla¬ 
măm: „Ah, am mai auzit asta!"; şi 2. că această 
categorie a fost deja infirmată întru totul şi nu 
poate conţine, prin urmare, nicio fărâmă de 
adevăr. 

Stratagema XXXIII 


„Poate că e corect în teorie, dar în practică 
nu se aplică." - Prin acest sofism, concedem că 
temeiul argumentului este corect, dar respingem 
consecinţele sale; el stă în contradicţie cu regula a 
ratione ad rationatum valet consequentia , 19 - Această 
afirmaţie este o imposibilitate: ceea ce e valabil 
în teorie trebuie să fie valabil şi în practică; dacă 
acest lucru nu se aplică, atunci eroarea este în 
teorie, fie că ceva a fost omis, fie că nu a fost 127 
luat deliberat în calcul - oricum, teoria e falsă. 

Stratagema XXXIV 


Dacă adversarul nu dă un răspuns direct la 
o întrebare sau la un argument invocat de tine, 
ci evită răspunsul printr-o altă întrebare sau 
printr-un răspuns indirect, ori chiar deturnează 
dezbaterea printr-un enunţ care nu este deloc 
la obiect, atunci aceasta e dovada incontestabilă 
că i-am atins punctul sensibil (chiar fără să ne fi 
dat seama): în ce-1 priveşte, este o formă relativă 

de amuţire. Punctul atins de noi trebuie deci 129 

/ 

zgândărit şi mai tare, iar adversarul nu trebu¬ 
ie îndepărtat de acest punct sensibil cu niciun 
chip; chiar şi atunci când nu realizăm exact în 
ce constă acel punct slab. 

(Care, de îndată ce poate fi aplicată, face toate 
celelalte stratageme superflue): decât să acţio¬ 
nezi asupra intelectului prin raţionamente, mai 
bine acţionezi motivând voinţa adversarului şi 
a auditoriului, care, dacă este în comunitate de 
interese cu adversarul, va îmbrăţişa de înda¬ 
tă opinia ta, fie ea şi culeasă din ospiciu: căci, 
cel mai adesea, o uncie de voinţă atârnă mai 
greu la cântar decât un chintal de chibzuire 
şi de convingere. Desigur, stratagema aceasta 
nu poate reuşi decât în anumite condiţii. Dacă 
poţi să-l faci pe adversar să simtă că opinia sa, 
odată validată, ar lovi considerabil în interesele 
sale, atunci o va abandona brusc, ca pe un drug 
încins pe care l-ar fi luat din greşeală în mână. 
Să luăm un exemplu: un cleric apără o dogmă 
filozofică; ei bine, trebuie să-i aduci la cunoştinţă 
faptul că aceasta stă, prin implicaţii, în contra¬ 
dicţie cu o dogmă fundamentală a bisericii lui, 
iar clericul respectiv o va lepăda fără preget. 

Un moşier consideră că Anglia este superioa¬ 
ră prin progresul tehnologic, dat fiind că maşina 
cu aburi preia munca multor oameni: a i se da 
de-nţeles că, în curând, până şi căruţele vor fi 
trase de motoare cu aburi, ceea ce va duce la 
scăderea dramatică a preţului cailor din boga¬ 
ta sa herghelie; şi-apoi mai vedem. în astfel de 
cazuri, psihicul oricărui om se supune regulii: 
quam temere in nosmet legem sancimus iniquam. 20 

Aceeaşi condiţie este întrunită atunci când 
auditoriul face parte din aceeaşi sectă sau breas¬ 
lă ca şi noi, are aceeaşi meserie sau frecventea¬ 
ză acelaşi club ca şi noi, iar adversarul nu. Fie 
teza lui cât de corectă cu putinţă - de îndată 
132 ce doar sugerăm că ea contravine interesului 
comun al breslei sau sectei respective, întreg 
auditoriul va găsi argumentele adversarului 
slabe, demne de milă - oricât de imbatabile ar 
fi ele -, pe când pe ale noastre le va considera, 
dimpotrivă, pertinente, chiar de ar fi inventate 
întru totul; în cor vor sări să ne ţină partea, 
pe când adversarul se va retrage ruşinat. Ba 
chiar, cei din auditoriu vor crede că au acţionat 
din pură convingere. Căci ceea ce ne este defa¬ 
vorabil îi apare intelectului ca fiind absurd. 
Intellectus luminiş sicci non est recipit infusionem 



a voluntate et affectibus. 21 Această stratagemă ar 
putea fi numită şi după maxima: „a tăia răul 
de la rădăcină" dar de obicei este clasificată ca 
un argumentum ab utili. 

Stratagema XXXVI 


Putem surprinde şi deconcerta adversarul 
printr-o avalanşă de cuvinte alese la întâmplare 
şi lipsite de logică. Totul se bazează pe faptul că: 


Se crede, de-obicei, că unde vorbe-auzi, 
Ar trebui ceva să se-nţeleagă , 22 


Dacă adversarul e conştient de propria slăbi¬ 
ciune, dar nu vrea să se trădeze; dacă e obişnuit 
să asculte vrute şi nevrute, lucruri pe care nu le 
înţelege, dar n-ar recunoaşte cu nici un chip că 
nu înţelege, atunci putem lesne să-l impresio¬ 
năm - afişând o mină gravă, cu aerul că tocmai 
rostim un argument incontestabil pentru teza 
noastră - prin tirade, bine ticluite, de nonsen¬ 
suri, care să sune erudit şi profund, aşa încât să-i 
anihilăm auzul, văzul şi gândirea. După cum 
ştim, unii filozofi s-au folosit de această stra¬ 
tagemă chiar în timpurile noastre şi chiar faţă 
de întreaga opinie publică germană, având un 
succes răsunător. Dar pentru că exemplu odiosa 

[sunt], trimitem, în acest caz, la un exemplu mai 
vechi, pe care-1 aminteşte Goldsmith, în scrierea 
sa Vicarul din Wakefield, capitolul 7P 

Stratagema XXXVII 


(Care ar trebui, de fapt, să se numere printre 
primele). Când adversarul are dreptate în mod 
obiectiv, doar că, din fericire pentru noi, ale¬ 
ge un argument slab pentru demonstraţia sa, 
atunci - infirmarea acestui argument fiind les¬ 
nicioasă - putem pretinde că am infirmat ches¬ 
tiunea în sine. în principiu, stratagema aceasta 
recurge la folosirea unui argumentum ad homi- 
nem în locul unui argument ad rem. Dacă nici 137 
adversarul, nici asistenţa nu găsesc un argu¬ 
ment mai bun, atunci putem considera că am 
învins. - Bunăoară, atunci când cineva vrea să 

dovedească existenta lui Dumnezeu invocând 
/ 

argumentul ontologic, care este uşor de demon¬ 
tat. Nu altfel li se întâmplă avocaţilor slabi, care 
pierd în instanţă cauzele juste: ei invocă legi care 
nu se referă la cauza propriu-zisă, pe când legile 
care reglementează cauza nu le vin în minte. 

Ultima stratagemă 


De îndată ce observăm că adversarul ne este 
superior şi nu ni se va putea da dreptate, va tre¬ 
bui să luăm disputa la modul personal, să pro¬ 
ferăm injurii, să ne purtăm ca nişte neciopliţi. 

A lua o discuţie la modul personal înseamnă 
să nu te mai preocupe obiectul disputei - care 
s-a dovedit a fi oricum o cauză pierdută -, ci să 
te legi doar de adversar, să-l ataci la persoană 
intr-un fel sau altul: aici intervine aşa-numitul 139 
argumentum ad personam, deosebit de acel argu- 
mentum ad hominem, care decurge din obiectul 
disputei pentru a ataca enunţul - fie acesta o 

afirmaţie sau o concesie - emis de adversar 
/ 

în legătură cu obiectul. Dacă luăm disputa la 
modul personal, atunci ignorăm cu totul obiec¬ 
tul ei şi atacăm exclusiv persoana adversarului. 

Prin urmare, trebuie să devenim injurioşi, rău¬ 
tăcioşi, spurcaţi, mitocani. Este ca şi cum pute¬ 
rile spiritului ar apela la puterile trupului, la 
animalitatea noastră. Această regulă este foarte 
îndrăgită, fiind la îndemâna oricui, ba chiar e 

foarte des aplicată. Se pune doar întrebarea: ce 
contraregulă ar putea urma adversarul, partea 
astfel lezată? Căci, dacă ambele părţi angrena¬ 
te în dispută aplică aceeaşi regulă, atunci totul 
degenerează în ciomăgeală, în duel sau într-un 
proces de insultă. 

Ar fi o iluzie să credem că am făcut suficient 
[pentru a ni se da dreptate], dacă nu am luat 
disputa la modul personal. Arătându-i celuilalt, 
fără să ne implicăm emoţional, că nu are drepta¬ 
te, că gândeşte fals şi dă judecăţi false - ceea ce 
chiar se întâmplă în cazul oricărei izbânzi dia¬ 
lectice -, nu facem decât să-l amărâm şi mai tare, 
decât am fi făcut-o printr-o expresie injurioasă, 
printr-o mitocănie. De ce? Pentru că, aşa cum 
140 spune şi Hobbes în De Cive, capitolul 1: Omnis 
animi voluptas, omnisque alacritas in eo sita est, quod 
quis habeat, quibuscum conferens se, possit magnifice 
sentire de seipso. 2i - Pe om nu-1 interesează decât 
satisfacerea propriei vanităţi şi nicio rană nu 
doare mai tare decât vanitatea lezată. (De-aici 
şi expresii de genul „mai bine mor, decât să..." 
etc.) Această satisfacere a vanităţii decurge, în 
principal, din confruntarea sinelui cu alţii, sub 
toate aspectele, dar în principal sub aspectul 
facultăţilor intelectuale. Or, această confruntare 
se petrece effective şi chiar foarte intens în cazul 
disputelor de argumente. De-aici amărăciunea 



celui învins, chiar dacă nu i s-a întâmplat o 
nedreptate propriu-zisă; şi tot de-aici această 
pornire de a apela la ultimul mijloc posibil, la 
această ultimă stratagemă, căreia nu ne putem 
sustrage, la rândul nostru, prin simpla poli¬ 
teţe. A da dovadă de sânge rece şi cumpătare 
poate fi, totuşi, şi în acest caz, salutar; totul e 
să parăm liniştiţi argumentele ad personam ale 
adversarului, spunând că ele nu ţin de obiec¬ 
tul disputei, întorcându-ne de îndată la acesta, 
continuându-ne şirul argumentării, arătându-i 
adversarului că nu are dreptate, fără a da impor¬ 
tanţă jignirilor sale, altfel spus, cam cum i-a răs¬ 
puns Themistocle lui Eurybiade: jrata^ov pev, 
axouaov 6e. 25 Insă nu oricui îi este hărăzită o 
rezolvare atât de fericită. 

Din acest motiv, singura contramăsură cu 
efect garantat este cea amintită deja de Aristotel 
în ultimul capitol din Topicele: să nu te pui cu 
primul venit, ci doar cu aceia pe care-i cunoşti 
şi despre care ştii că au suficientă înţelegere, 
încât să nu enunţe absurdităţi şi să se facă ast¬ 
fel singuri de ocară; încât să argumenteze cu 
temei, nu de pe poziţii de putere şi să asculte, 
la rândul lor, argumentele întemeiate şi să le ia 
în serios; să preţuiască, la urma urmei, atât de 
mult adevărul, cât să poată asculta cu plăcere 
argumentele bine întemeiate chiar şi din gura 

adversarului şi să aibă suficient simţ al echităţii, 
cât să poată suporta să nu li se dea dreptate, 
atunci când adevărul nu e de partea lor. De-aici 
tragem concluzia că abia găseşti unul într-o sută 
de oameni care să merite onoarea de a te lăsa 
angrenat într-o dispută cu el. Pe ceilalţi n-ai 
decât să-i laşi să vorbească ce vor, căci desipere 
est juris gentium 26 , şi ia aminte şi la ce spune 
Voltaire: „La paix vaut encore mieux que la verite" 27 , 
precum şi la proverbul arăbesc cu sens similar: 
„In pomul tăcerii atârnă fructul păcii." 

Vorbirea în contradictoriu se dovedeşte însă 
adesea a fi utilă ambelor părţi, fiind un efort 
intelectual în scopul corectării propriilor opinii 
şi al acumulării de cunoştinţe. Premisa este ca 
142 preopinenţii să fie relativ egali în ceea ce priveş¬ 
te gradul de instrucţie şi performanţele spiritu¬ 
ale. Dacă unul din ei are lipsuri în materie de 
instrucţie, atunci el nu va înţelege totul, nu va fi 
au niveau. 23 Dacă are lipsuri în a doua privinţă, 
atunci amărăciunea pe care o va simţi, conşti¬ 
entizând aceasta, îl va motiva să reacţioneze cu 
rea-credinţă, prin şiretlicuri, şi să fie bădăran. 

Intre disputa in colloquio privato sive familiari 29 
şi acea disputatio sollemnis publica, pro gr adu 30 etc. 
nu este o deosebire fundamentală. Doar că, în 
cazul celei din urmă, se impune ca interpela¬ 
tului ( respondens ) să i se poată da dreptate faţă 



de cel care-1 contrazice (opponens) în orice situ¬ 
aţie, iar la nevoie să-i sară în ajutor şi prezidiul 
(praeses); în plus, în disputa publică trebuie să 
argumentezi mai formal, iar argumentele tale 
trebuie să fie îmbrăcate în haina mai rigidă a 
deducţiei logice. 

I 

Logica şi dialectica au fost folosite încă din 
vechime ca sinonime 1 , cu toate că Xoyi^eaBaL - „a 
chibzui, a reflecta, a calcula" şi 6ia\£y£a0ai - „a 
dialoga, a comunica", sunt lucruri cu totul diferi¬ 
te. Termenul de dialectică (âiaXEXTixf], âia/.EXTixf] 
jtQaYgatEia, biaXExtixog ctvf]Q) a fost folosit, 
după cum ne relatează Diogenes Laertios, pen- 145 
tru prima dată de Platon; or, în Phaidros, Sofistul, 
Republica (cf. cartea a VH-a) ş.a.m.d., găsim între¬ 
buinţarea regulată a termenului cu sensul de 
„raţiune", de „exerciţiu în raţiune", de „a fi ver¬ 
sat în exerciţiul raţiunii". Aristotel foloseşte xd 
âiaXejtxixd cu acelaşi sens; dar Laurentius Valla 

relatează că Aristotel ar fi folosit iniţial cuvân- 

/ 

tul ^.OYixf] cu acelaşi înţeles: astfel, găsim la el 
sintagmele ^OYixdg 6uox£Q£ia<; (=lat. argutias), 

' Doar disociindu-le putem da definiţia adevăratei 
dialectici. 

jtQoxaoiv Aoyixf]v (,,premisă logică"), curopiav 
Xoyixf]v („aporie logică"). - In conformitate cu 
acestea, Sia/.e>aixf] ar fi un termen mai vechi 
decât Xoyixf]. Cicero şi Quintilian folosesc dia¬ 
lectica şi logica în general cu acelaşi sens. Cicero 
[spune] în Lucullo: Dialecticam inventam esse, veri 
et falşi quasi disceptatricem. - Stoici enim judican- 
di vias diligenter persecuţi sunt, ea scientia, quam 
Dialecticen appellant, 31 (cf. Cicero, Topicele, capito¬ 
lul). -Quintilian: itaquehaecpars dialecticae, sive 
illam disputatricem dicere malimus : 32 expresia din 
urmă i se pare a fi deci echivalentul latin pentru 
SiaĂEKTiKf]. (Am citat din Petri Râmi dialectica, 
Audomari Talaei praelectionibus illustrata, 1569.) 

Această întrebuinţare sinonimică a termenilor 
/ 

logică şi dialectică s-a păstrat şi în Evul Mediu, ba 
chiar şi în modernitate, până în zilele noastre. 
Totuşi, în ultimul timp, s-a putut observa - mai 
ales la Kant -, că termenul „dialectică" este folo¬ 
sit adesea în sens peiorativ, ca „artă sofistică a 
vorbirii în contradictoriu", în timp ce termenul 
de „logică" este preferat pentru denumirea a 
ceva necorupt în intenţii. La origine însă, ambii 
termeni aveau aceeaşi semnificaţie, iar sinoni¬ 
mia lor este în continuare acceptată. 



II 


Faptul că dialectica şi logica au fost folosite din- 
totdeauna ca sinonime nu-mi dă deplina liber¬ 
tate să le disociez înţelesurile, aşa cum aş dori; 
logica (de la AoyiCjcaQai, „a medita", „a reflecta"; 
de la Aoyoc^ „cuvânt", „raţiune" - sensuri indi¬ 
solubile) ar putea fi definită ca „ştiinţa care se 
ocupă cu legile gândirii, aşadar cu modul de 
funcţionare a raţiunii" - pe când dialectica (de 
la biaXeyeaBai, „a conversa", unde orice conver¬ 
saţie înseamnă comunicare de fapte sau opinii, 
fiind deci istorică sau deliberativă) ar fi „arta de 
a vorbi în contradictoriu" (de a purta o contro¬ 
versă, o „dispută" - în sens modern). - Logica 
are, în mod evident, un obiect pur aprioric, care 
nu poate fi determinat prin recurs la empirie, ci 
doar prin legile gândirii, prin mecanismele raţi¬ 
unii (ale Âbyocj-ului), pe care aceasta, lăsată sieşi 
şi necondiţionată din afară - aşadar în gândirea 
liberă şi netulburată de nimic a fiinţei raţionale 
-, le urmează. Dialectica, dimpotrivă, s-ar ocu¬ 
pa de comunicarea dintre două fiinţe raţionale, 
care gândesc împreună [în mod necesar] astfel, 
încât nu pot funcţiona ca două penduluri cu 
acelaşi pas, rezultând de-aici o dispută, adică 
o înfruntare spirituală. Luaţi ca raţiune pură, 

doi indivizi ar trebui să funcţioneze în deplin 
acord. Dar devierile unuia sau altuia izvorăsc 
din diferenţa specifică fiecărei individualităţi, 
fiind deci un element empiric. Logica, ştiinţa gân¬ 
dirii, a mecanismelor raţiunii pure, n-ar putea 
fi concepută decât a priori; dialectica, în schimb, 
nu poate fi concepută, în cea mai mare parte, 
decât a posteriori, plecând de la cunoştinţele 
dobândite prin experienţa tulburărilor pe care 
le suferă gândirea pură din cauza diferenţelor 
individuale, puse în evidenţă prin comunicarea 
dintre două fiinţe raţionale, precum şi din cauza 
mijloacelor diferite pe care indivizii le folosesc 
unii împotriva celorlalţi pentru a-şi impune pro- 
148 p r i a gândire ca pură şi obiectivă. Stă în firea 
omului ca, de fiecare dată într-o comunicare de 
idei (5iaÂ.eY£a0ai), într-o împărtăşire reciprocă 
de opinii (mai puţin în dialogurile istorice) unul 
să afle că ideile celuilalt despre unul şi acelaşi 
lucru diferă de ale lui, iar cel dintâi să nu-şi 
revizuiască în primă instanţă propria gândire, 
pentru a găsi la el posibila eroare, ci să presupu¬ 
nă eroarea ca aparţinând gândirii străine, aşa¬ 
dar celuilalt aceasta înseamnă că omul are, prin 
natura sa, pretenţia de a avea întotdeauna dreptate; 
iar ceea ce decurge din această însuşire ne învaţă 



disciplina pe care aş vrea s-o numesc dialectică, 
dar pe care o voi numi dialectică eristică, pentru 
a evita eventuala confuzie. Este disciplina care 
se ocupă, prin urmare, de teoria mecanismelor 
prin care omul îşi validează pretenţia înnăscută 
de a avea întotdeauna dreptate. 

Notele traducătorului 


1 Manuscrisul, nedefinitivat, trebuie să fi fost scris 
în jurul anului 1830 şi a fost publicat postum sub dife¬ 
rite titluri: Dialectica, Dialectica eristică sau Arta de a avea 
întotdeauna dreptate. 

2 Termenul românesc „dispută" are un câmp 
semantic mai vast decât germanul Disputation (cf. şi 
verbul disputieren), restrâns la „disputa de argumente", 
care are loc doar în faţa unei instanţe aprobatoare. De 
altfel, originea scolastic-juridică a termenului german 
este transparentă. 

3 Natiirliche Schlechtigkeit - de fapt: „caracterul male¬ 
fic de la natură"; Schopenhauer pare să numească prin 
această expresie mai mult decât acea depravatio naturae 
de după păcatul originar, deşi nu disociază în mod 
explicit între condiţia creaturii de după izgonirea din 
Eden şi cea paradisiacă; am preferat echivalarea prin 
sintagma „ticăloşia înnăscută" pentru a pune în evi¬ 
denţă pesimismul fundamental al operei schopenhaue- 
riene şi lipsa oricărei iluzionări cu privire la eventuale 
momente de graţie ale sufletului uman. 

4 Verkehrtheit - un termen foarte plastic (de la adj. 
verkehrt, „de-a-ndoaselea"), fiind în genere tradus prin 
„ciudăţenie", „anormalitate"; aici am preferat echiva¬ 
larea cu „potrivnicie" pentru a reda contradicţia crasă 

dintre firea umană şi virtuţile propovăduite de orice 
sistem moral. 

5 „Pentru [propriul] cămin şi [propria] vatră"; în sens 
figurat: „a-şi pleda propria cauză" - în limba latină în 
original. 

6 Sensul etimologic al expresiei este: „la bine şi la 
rău", dar în retorică s-a impus cu înţelesul de „cu mij¬ 
loace juste sau nu", „prin orice mijloace" - în limba 
latină în original. 

7 „Nu intri în dispută cu cel care contestă princi¬ 
piile" - în limba latină în original. 

8 „Punct dezbătut" - în limba latină în original; 
astăzi s-ar spune „aspect punctual". 

9 „Felul în care se prezintă controversa" - în limba 
latină în original. 

10 Jean Baptiste de Lamarck (1744-1829) - biolog 
francez, ale cărui studii şi cercetări au prefigurat teoria 
evoluţionistă. 

11 „Orice lumină poate fi stinsă, iar cum inteligenţa 
este o lumină..." - în limba latină în original. 

12 Schopenhauer indică temperaturile în scala 
Reaumur, unde 80 de grade echivalează cu 100 de 
grade Celsius. 

13 „Din lipsă de altcevamai bun" - în limba franceză 
în original. 

14 „Argumentul prin recursul irelevant la autorita¬ 
te" - în limba latină în original. 

15 „Oricine preferă să creadă mai curând decât să 
judece" - în limba latină în original. 

16 „Să tremure ei, dar să nu tremur eu" - în limba 
latină în original. Cf. Ieremia 17,18. 

17 „Acceptăm drept adevărat ceea ce pare just pen¬ 
tru cei mai mulţi." - în limba greacă în original; cf. 
Aristotel, Etica nicomahică, I, 13. 



18 Jeremy Bentham (1748-1832) - alături de John 
StuartMill, John Austin sau Herbert Spencer, reprezen¬ 
tant al utilitarismului englez, scrierile sale având o 
mare influenţă mai ales asupra sistemelor de drept 
din Europa occidentală. 

19 „Consecinţa trasă din raţiunea primă validează 
raţionamentul" - în limba latină în original. 

20 „Cu câtă frivolitate proclamăm o lege injustă faţă 
de noi înşine", cf. Horaţiu, Sermones, 1,3, v. 67 - în limba 
latină în original. 

21 „Intelectul uman nu e o lumină uscată, ci asupra 
sa se revarsă voinţa şi afectele", citat - în limba latină în 
original - din Francis Bacon, Novum Organum, I, § XLIX. 

22 Citat din J. W. Goethe, Faust (Partea I, Bucătărie de 
vrăjitoare, v. 2565-66; după ediţia J. W. Goethe, Faust, 
traducere în limba română de Mihail Nemeş, Paralela 
45, Piteşti, 2005.) 

23 Este vorba de disputa dintre moşierul Thornhill şi 253 
tânărul Moses, fiul vicarului din Wakefield, dispută în 
care primul argumentează rostind, într-un iureş, fraze 

de genul: „fiind stabilite premisele discuţiei, nu mă 
pot împiedica să observ concatenarea autoexistenţei, 
răsfrântă într-o fracţie duplicată reciproc, care produ¬ 
ce în mod natural un dialogism problematic, ceea ce 
demonstrează într-o anumită măsură că esenţa spi¬ 
ritualităţii se referă la al doilea predicat." Cf. Oliver 
Goldsmith, The Vicar of Wakefield. A Tale, G.P. Putnam 
& Company, New York, 1855 [prima ediţie 1766], p. 47 
şi următoarele. Goethe însuşi îl admira pe Goldsmith 
pentru „răbdarea şi indulgenţa jovială" cu care descria 
defectele umane şi el trebuie să fi fost acela care i-a 
trezit lui Schopenhauer gustul pentru această scriere. 

24 „Orice voluptate a spiritului, orice stare de bună 
dispoziţie vine din aceea că există oameni prin compara¬ 
ţie cu care câştigăm mult respect faţă de noi înşine." - în 
limba latină în original. 

25 „Loveşte, dar măcar ascultă-mă!" - în greacă în 
original; legendarele vorbe atribuite de Plutarch lui 
Themistocle, în confruntarea cu liderul spartan Eurybiade. 
(Cf. Plutarch, Vieţile paralele, I, Viaţa lui Themistocle, XI). 

26 „ E dreptul oricărui om să bată câmpii" - în limba lati¬ 
nă în original; este un citat preferat al lui Schopenhauer, 
pe care-1 mai foloseşte, de exemplu, şi pentru a-1 combate 
pe Hegel (cf. Schopenhauer, Despre teoria culorilor, § 106). 

27 „Pacea valorează mai mult decât adevărul" - în limba 
franceză în original. 

28 „La înălţime" - în limba franceză în original. 

29 „Intr-o discuţie privată şi familiară" - în limba lati¬ 
nă în original. 

30 „Dispută solemnă, în public, după rang" - în lim- 
154 ba latină în original. Schopenhauer face trimitere la 

tradiţia universitară apuseană, de sorginte scolastică, 
unde disertaţia, alcătuită cu scopul obţinerii unui titlu 
academic, trebuia apărată public, în şedinţă solemnă. 

31 „Dialectica a fost inventată pentru a face diferenţa 
între adevăr şi minciună. Stoicii au studiat cu mare grijă 
metodelejudecăţii,numindaceastăştiinţădialectică." - în 
limba latină în original. 

32 „Iată de ce, această parte a dialecticii sau, cum i se 
spune mai curând, arta controversei..." - în limba latină 
în original. 

